USD/JPY Bergerak Mendatar Ekoran Sentimen Pasif Pasaran

Selain tumpuan terhadap rundingan Brexit, pasaran juga turut memberi fokus terhadap perkembangan rundingan dagang antara Amerika Syarikat (AS) dan China sehingga penghujung dagangan minggu ini.
Sentimen rundingan yang berubah-berubah kekal menimbulkan kebimbangan terhadap pelabur dan lebih membuatkan pelabur berwaspada dalam setiap dagangan yang dilakukan.
Terkini, dilaporkan bahawa China menekan Amerika Syarikat untuk menghapuskan rancangan pelaksanaan tarif tambahan terbaru jika kedua-dua buah negara itu ingian mencapai perjanjian perdagangan secara menyeluruh.
Bagi China, desakan yang dimahukan itu adalah sejajar dengan tindakan peningkatan pembalian produk pertanian dari Amerika Syarikat susulan perjanjian perdagangan fasa satu yang dipersetujui bersama.
Dinilai pergerakan harga pada carta pasangan matawang safe-haven USD/JPY yang sering memberi petunjuk terhadap sentimen pasaran, menunjukkan pergerakan mendatar harga selepas mencapai kenaikan ke paras ketinggian 108.900 pada Selasa lalu.
 Harga dilihat membuat penurunan semalam selepas gagal menembusi paras resistance 108.900 tersebut dan mendatar di sekitar zon RBS (resistance become support) pada 108.700 dan 108.600 sehingga dagangan bersambung pada sesi Asia dan sesi Eropah hari ini.
Penurunan semalam juga telah melepasi garisan trendline dan berkemungkinan memberi petunjuk untuk harga turun lebih rendah, namun perlu dipantau perkembangan terbaru rundingan dagang AS-China.
Jika harga berjaya meneruskan kenaikan ke paras lebih tinggi, jangkaan paras penting pada 109.00 akan diuji harga yang merupakan zon major SBR (support become resistance) pada carta USD/JPY.
Namun jika harga membuat penurunan lebih rendah, destinasi awal penurunan dilihat pada zon RBS 108.100 atau lebih rendah lagi pada 107.900. Zon harga tersebut perlu diuji harga dahulu sebelum membuat penurunan ke paras lebih rendah.
Lihat gambar carta pasangan matawang USD/JPY di bawah untuk rujukan teknikal analisis anda.


AS Dolar Kembali Bernafas, Sentimen Pasaran Masih Kekal Berisiko.

New Zealand Dolar hari ini bermula lemah lagi selepas data yang dikeluarkan oleh firma ANZ. Indeks keyakinan perniagaan ANZ merosot kepada -38 pada bulan Mac 2019 daripada -31 pada bulan sebelumnya dan lebih rendah berbanding jangkaan pasaran pada -24.
Matawang AS Dolar hari ini didagangkan sedikit kuat pada awal dagangan sesi Eropah berikutan permintaan terhadap matawang safe-haven selepas ekonomi global menunjukkan tanda-tanda kelemahan.
 Menyentuh kepada Pound Sterling pula, GBP dilihat terus merosot dengan penurunan harga ditunjukkan berbanding matawang utama yang lain. Kedudukan Perdana Menteri Britain,
Theresa May semakin goyah selepas kegagalan beliau mendapatkan majoriti undian untuk “indicative vote” semalam di Parlimen. Ini membuatkan isu Brexit terus kekal buntu memberikan isyarat yang jelas terhadap hala tuju pengakhiran Brexit.
Antara data yang akan menjadi tumpuan pasaran pada malam ini adalah data pertumbuhan KDNK Amerika Syarikat yang dijadualkan keluar pada jam 8:30 pm di mana data ini bakal memberi impak yang besar kepada dasar monetari Federal Reserve.


Pergerakan Semasa Pasaran Forex Menjelang Pembukaan Sesi New York

US dollar kekal lemah menjelang pembukaan pasaran New York pada Rabu. US dollar jelas melemah berbanding Yen selepas AS-CHINA saling berbalas tindakan tariff sejak Selasa. Pasaran kekal bimbang dengan potensi Perang Perdagangan antara kedua-dua kuasa ekonomi dunia ini yang boleh menyebabkan pertumbuhan ekonomi global terbantut.
Selepas China mengumumkan pengenaan tariff kepada $50 billion produk import Amerika Syarikat pada petang tadi, Yen adalah antara matawang paling kuat pada Rabu. US dollar juga jelas lemah selepas pengumuman tersebut
USD/JPY setakat ini telah membuat penurunan sehingga 0.38% setakat pada pukul 8.48 malam, di mana matawang Jepun ini turut menguat berbanding matawang utama yang lain.
 Indeks US dollar yang mengukur kekuatan matawang greenback berbanding enam matawang yang lain susut 0.11% setakat ini.
EUR/USD ketika ini naik 0.21%, GBP/USD naik 0.07%, NZD/USD naik 0.45% dan USD/CAD naik 0.22%.
Tindakan China petang tadi mungkin diambil berikutan tindakan Amerika Syarikat yang terlebih dahulu mengumumkan pada Selasa tentang perancangan mengenakan tariff terhadap $50 billion produk import dari China.
Walaupun dengan sentimen perdagangan yang terus menghantui pergerakan pasaran forex, pelabur dan pedagang tetap akan fokus kepada data pekerjaan Amerika Syarikat pada Jumaat. Data NFP adalah data penting pada awal setiap bulan khususnya kepada retail trader dalam pasaran forex.


Mampukah GBP/USD Tepati Ramalan Untuk Sambung Peningkatan Semula?

Data sektor pembuatan dan perkhidmatan di UK diterbitkan pada sesi Eropah semalam gagal merangsang pengukuhan Pound dengan bacaan data yang bercampur namun masih kekal di paras positif.
Bacaan data yang sama untuk Amerika Syarikat (AS) diterbitkan pada sesi New York pula juga tidak memberi kesan ketara terhadap pergerakan US dolar.
Pelabur masih meletakkan harapan untuk Pound mengukuh selepas bank pusat England (BOE) meningkatkan kadar faedah pada mesyuarat minggu lalu, serta laporan data inflasi UK yang memberangsangkan minggu ini.

Pada carta harga pasangan mata wang GBP/USD, harga yang melonjak ke paras rintangan 1.33000 pada Selasa dan Rabu lalu kembali menyaksikan penurunan semula ke zon tumpuan 1.32000.
Dagangan Khamis semalam melihatkan harga bergerak mendatar di sekitar zon tersebut sehingga ke penghujung sesi New York.
Trend bearish harga dinilai pelabur susulan harga bergerak di bawah paras halangan Moving Average 50 (MA50) pada rangka masa 1 jam.
 Sesi Asia pada pagi ini (Jumaat) menunjukkan sedikit kenaikan harga pada sekitar 1.32000 dan menguji halangan MA50.
Jika harga berjaya membuat kenaikan semula di penghujung minggu, zon rintangan 1.33000 akan kembali untuk dicapai.
Harga yang melepasi rintangan tersebut akan mencatatkan paras ketinggian mingguan terbaru dengan jangkaan menuju pula ke paras sekitar 1.34000.
Sebaliknya jika harga menjunam lebih rendah di bawah zon 1.32000-1.31700, paras sokongan awal yang akan dituju harga dilihat berada pada 1.31000.
Penurunan lanjut harga yang kekal diteruskan pula bakal menguji kembali zon support utama harga pada 1.30000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Insurans Pengangguran Meningkat 5,000 di Amerika Minggu Lalu

Jabatan Buruh US melaporkan peninigkatan jumlah tuntutan faedah/insurans pengagguran (Jobless claims) sebanyak 5,000 kepada 239,000 bagi minggu berakhir pada 10 Februari berbanding minggu sebelum itu yang mencatatkan jumlah 234,000 tuntutan.
Data yang dikeluarkan ini lebih rendah dari jangkaan penganalisis sebanyak 243,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Tuntutan atau permohonan faedah pengangguran berada di bawah 300,000 untuk 102 minggu berturut-turut yang paling lama sejak tahun 1970. Jumlah penduduk yang terus menerima faedah pengangguran adalah 2.526 juta setakat ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Amerika Syarikat dan China Akhirnya Memeterai Perjanjian Bersejarah!

Amerika Syarikat dan China menandatangani perjanjian fasa pertama mereka pada Rabu setelah 18 bulan menghadapi perang dagang yang telah menimbulkan kebimbangan terhadap kemelesetan global.
Perjanjian yang membabitkan dua kuasa ekonomi terbesar dunia itu dianggap sebagai permulaan baru yang turut disambut baik oleh pelabur.
Bagaimanapun, dolar Amerika gagal memanfaatkan peluang untuk meraih keuntungan apabila didagangkan mendatar berbanding yen dan susut berbanding matawang utama lain selepas perjanjian itu ditandatangani.
Walaupun perjanjian tersebut berjaya dimeterai, masih timbul keraguan dalam hubungan dua negara itu berikutan perjanjian tersebut didapati gagal menangani isu-isu ekonomi utama yang mendorong kepada konflik itu sebelum ini, malah tarif yang telah memperlahankan ekonomi global pula tidak dihapuskan sepenuhnya.
 Sentimen meningkat susulan kenyataan Setiausaha Perbendaharaan A.S Steven Mnuchin bahawa China telah bersetuju untuk memenuhi komitmen pembelian barangan A.S dan akan ada penghapusan tambahan tarif dalam perjanjian fasa 2, yang mana Naib Presiden A.S Mike Pence memberitahu ia sudah pun mula dirundingkan.
Antara matawang yang paling banyak meraih manfaat daripada termeterainya perjanjian ini adalah dolar Australia dan New Zealand yang terus mempamerkan peningkatan berbanding US dolar sejak sesi New York.
Majlis menandatangani perjanjian malam tadi menyaksikan Presiden Donald Trump mengumumkan bahawa tarif akan ditarik balik jika perjanjian fasa 2 mencapai kesepakatan. Beliau turut memuji perjanjian tersebut dengan menyifatkannya sebagai lebih komprehensif daripada hanya pembelian pertanian.
China dilaporkan akan membeli $75 bilion untuk import pembuatan, $50 bilion import tenaga, $50 bilion barangan pertanian dan $40 hingga $50 bilion untuk import perkhidmatan dari Amerika Syarikat.
Sementara itu, Presiden China Xi Jinping melalui surat yang diutuskan kepada Trump memuji perjanjian itu sebagai tanda bagaimana kedua-dua negara dapat menyelesaikan perbezaan antara mereka dengan dialog.


Semua Perkara Yang Anda Mesti Tahu Dalam Pasaran Global Hari Ini

US dolar dan hasil bon kerajaan Amerika Syarikat menjunam pada Khamis selepas komen Presiden Trump tersebar yang menunjukkan beliau lebih menyokong polisi kadar faedah rendah ditambah lagi dengan persekitaran berisiko dalam pasaran disebabkan ketegangan di semenanjung Korea.
Indeks US dolar yang mengukur kekuatan greenback berbanding enam matawang utama yang lain jatuh 0.6 peratus kepada 100.07. Hasil bon 10-tahun AS pula menjunam sehingga 2.232 peratus yang menggambarkan perimintaan semakin tinggi terhadap instrumen ini.
Ketegangan semakin memuncak disebabkan jangkaan ujian senjata nuklear oleh Korea Utara, di mana tentera Amerika Syarikat pula semakin menghampiri wilayah tersebut.
Komen oleh Presiden Trump menghumban US dolar dengan Yen semakin mendapat permintaan. Usd/Jpy berjaya mencapai paras terendah hari ini di 108.71.
 Aud/Usd banyak mendapat sokongan dari komen Trump dan tidak lupa juga data-data positif yang dikeluarkan pagi tadi. Aud/Usd berjaya merekod kenaikan 120 pip sejak pukul tiga pagi tadi berikutan sokongan berterusan dengan data positif pasaran pekerjaan dan juga data perdagangan China yang memberangsangkan.
Komoditi pula didagang stabil dalam sesi Asia di mana harga minyak mentah masih gagal membuat pergerakan yang meyakinkan. Kuprum (copper) berjaya menembusi support penting dalam sesi Rabu dan kini mendapat sedikit sokongan di atas paras 2.50.
Dalam perkembangan geopolitik, Menteri Luar Rusia Lavrov dan Setiausaha Negeri AS Tillerson mengatakan rundingan di antara kedua-dua negara adalah terbuka dan penting, tetapi mereka masih lagi tidak bersetuju dalam isu Syria dan Assad.
Terkini Presiden Trump masih mengkaji potensi bagi mengenakan sekatan yang lebih ketat terhadap Korea Utara termasuk embargo minyak, halangan penerbangan,pemintasan kargo, dan menghukum bank China yang berurusan dengan perdagangan Korea Utara.
Secara keseluruhan apa yang membimbangkan pasaran global ketika ini adalah risiko perang antara Amerika Syarikat dan Korea Utara. Selain itu, perhatian kini juga terarah kepada komen Trump terhadap matawang US dolar yang terlalu kuat dan lebih menyokong polisi kadar faedah rendah. Ketika ini dua sentimen ini masih menguasai pasaran global.


Nada RBNZ & FED Berbeza, NZD/USD Lonjak Ke Paras Tertinggi 3 Bulan!

Ketika minit mesyuarat FOMC yang diteliti telah membuatkan US dolar ketara melemah menuju penghujung minggu, lain pula cerita yang dialami oleh dolar New Zealand yang berjaya kekalkan pengukuhan.
Reserve Bank of New Zealand (RBNZ) telah meningkatkan kadar faedah sebanyak 75 mata asas ke paras tertinggi terbaru 4.25% pada mesyuarat polisi semalam.
RBNZ memberi isyarat hawkish terhadap pengetatan dasar monetari yang akan diteruskan malah terdapat jangkaan untuk kenaikan sehingga 100 mata asas dalam usaha untuk menurunkan kadar inflasi.
Sementara, berbeza nada oleh ahli penggubal dasar Federal Reserve (Fed) di mana majoritinya telah bersetuju untuk keperluan memperlahankan kenaikan kadar faedah yang agresif.
Situasi ini semakin memberikan arah yang jelas kepada pelabur terhadap pergerakan harga bagi carta pasangan mata wang NZD/USD minggu ini dengan corak bullish harga dijangka diteruskan.
Jika diteliti, harga bergerak mendatar pada minggu lalu denan sokongan pada zon 0.61000 sementara kenaikan harga beberapa kali terkandas di paras halangan 0.62000.
Pada Selasa lalu, harga yang membuat kenaikan dari paras 0.61000 pada awalnya telah mula melepasi halangan Moving Average 50 (MA50) pada rangka masa 1 jam di carta NZD/USD memberi isyarat permulaan trend bullish bakal berlaku.
Namun, petunjuk itu dikuatkan lagi dengan keputusan mesyuarat RBNZ menyaksikan kenaikan harga diteruskan sehingga berjaya menembusi rintangan 0.62000 semalam.
 Walaupun pada tempo perlahan, harga masih meneruskan kenaikan dengan paras ketinggian terbaru di sesi Asia pagi ini mencapai paras 0.62700 sebagai rekod harga tertinggi dalam tempoh 3 bulan.
Kenaikan yang dijangka akan diteruskan dilihat akan mensasarkan pada sekitar 0.63500 setelah kali terakhir harga berada di paras tumpuan tersebut adalah pada pertengahan Ogos lalu.
Namun, tidak dinafikan harga juga berpotensi untuk alami penurunan semula jika perkembangan Covid-19 di China yang semakin memburuk dan menjurus kepada sentimen risk-off boleh mengukuhkan US dolar.
Harga yang membuat penurunan akan menguji paras 0.62000 sebelum pelabur menilai reaksi harga pada zon tersebut.
Jika tembus lebih rendah, penurunan harga akan kembali semula ke zon tumpuan minggu lalu pada 0.61000.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


6 Tips Yang Sangat ‘Rare’ Untuk Trader Forex, Saham dan Komoditi

Saban hari semakin ramai yang terlibat dalam dunia trading dalam mencari pendapatan sampingan.
Ada juga yang meletakkan matlamat mahu mencapai kebebasan kewangan daripada industri ini.
Ada yang mahu menjadi trader saham, ramai juga yang masuk dalam pasaran forex dan tidak lupa juga mereka yang trade komoditi dan lain-lain.
Pada hari pertama terjumpa dunia trading, mula google sana sini, cari guru tu guru ni sehinggalah mabuk dengan informasi.
Belum lagi faham asas dalam trading dah berlambak teknik yang muncul depan mata.
Bagi membantu trader baru, kami akan kongsikan tips ringkas yang akan dipecahkan kepada beberapa bahagian untuk mengelak daripada mabuk informasi.
Baca, hadam dan jika rasa tips ini boleh memabukkan, elakkan daripada terus membacanya.
Tips ini adalah dikumpul oleh perbincangan, pendapat dan nasihat bersama trader yang mempunyai pengalaman hampir 10 tahun dan berjaya menikmati hidup selesa sebagai seorang fulltime-trader.

Tip #1
Ilmu
Memetik daripada buku Robert Kiyosaki, Rich Dad Poor Dad – “Saya risau ramai orang terlalu fokus kepada duit dan tidak kepada kekayaan sebenar, iaitu pendidikan. Jika mereka bersedia untuk menjadi lebih fleksibel, berfikiran terbuka dan sanggup belajar, mereka akan menjadi lebih kaya dan kaya melalui ilmu yang mereka ada.”
Dalam trading, duit yang digunakan adalah duit sebenar. Bukan duit Saidina atau Monopoly untuk dibakar sesuka hati.
Belajarlah ilmu analisa teknikal dan fundamental sebetulnya. Belajar sebanyak yang mungkin sehingga mahir.
Mencari buku dan guru yang betul haruslah diutamakan. Cari dan cedoklah ilmu sebanyak mungkin. Ingat, cari guru yang memang konsisten trading mereka. Elakkan terkena sontotan guru ciplak yang perkara asal dalam analisa teknikal pun tak tahu.
Tip #2
Motivasi
Kenapa nak trade sebenarnya? Gaji tak cukup? Nak kaya dengan trading? Nak capai kebebasan kewangan?
Tulis matlamat yang nak dicapai dalam industri trading. Pastikan matlamat itu betul-betul yang mahu dicapai, bukan ikut-ikutan sahaja.
Dunia trading ini melibatkan emosi yang naik dan turun. Loss yang dialami mungkin boleh memakan diri dan majoriti daripada yang baru bermula akan fikir untuk mengalah.
Libatkan diri dengan orang yang sudah berjaya, baca artikel yang memberi motivasi dan ilmu. Sentiasa rajin untuk membaca buku, topup ilmu.
Letakkan 200% usaha untuk berjaya, kalau tak, jangan masuk dalam industri ini.
Tip #3
Emosi
 Belajar kawal emosi. Dalam trading hanya ada buy dan sell. Sama seperti emosi kita apabila dalam dunia ini hanya ada tamak dan takut.
Belajar kawal 2 emosi ini. Bak kata Warren Buffett – “Tamak apabila orang lain takut, takut apabila orang lain tamak.”
Jika 2 emosi ini berjaya dikawal, ia boleh membantu untuk berjaya dalam bidang ini.
Tip #4
Diari
Catat setiap trading plan, catat dengan rajin dan terperinci. Ini adalah untuk kita kaji semula sebab masuk entry, trading plan bagus ke tidak dan sebagainya.
Dengan mencatat akan membantu kita mencari tune yang betul, betul di sini bermaksud keyakinin yang kena dengan gaya kita sendiri.
Elakkan mengikut-ikut orang lain yang mahukan teknik langit ketujuh yang akhirnya kecundang sebab tiada gaya trade sendiri.
Fahamkan asas trading dan jika dalam diari ada beberapa perkara yang tidak difahami, buat kajian dan belajar!
Tip #5
Checklist
Sebelum kita memulakan perjalanan untuk melancong, kita akan buat checklist panjang apa yang diperlukan seperti passport, pakaian musim sejuk dan lain-lain.
Sama seperti trading, sediakan checklist sebelum entry position. Semak apa yang patut dan apa yang perlu.
Contohnya adakah signal asas seperti trend, SnR, trendline sudah cukup untuk kita entry atau perlu confluence dengan indicator lain?
Tiap kali sebelum entry, senaraikan checklist yang berkenaaan, yang sesuai dengan kita.
Tip #6
Rajin
Nak berjaya kan? Jangan malas. Rajin buat checklist, rajin catat diari, rajin tambah ilmu.
Kalau takat nak main-main, trading bukan tempat bakar duit. Nak belajar, belajar betul-betul.
Pastikan matlamat tu sentiasa kuat dalam minda.
Dan usahalah bersungguh-sungguh untuk capai apa yang dikehendaki.
6 tips & trick ini diharap dapat membantu dan sila kongsikan kepada orang lain artikel ini bagi membantu lebih ramai lagi trader yang serius dan betul-betul mahu berjaya.
Banyak lagi tips yang akan ditambah dari masa ke semasa jadi stay tuned bersama kami!
Nak belajar forex dari zero to hero, pembelajaran lengkap dalam Bahasa Melayu dan diterangkan dalam cara paling mudah faham? Dapatkan Buku Mula Trade Forex keluaran INTRADAY – KLIK SINI


EUR/USD Bakal Teruskan Corak Penurunan Harga Jika USD Mengukuh

Konflik geopolitik belum berakhir. Ketegangan di antara Rusia dan Ukraine masih lagi belum reda yang dilihat kembali hangat semula pada penghujung minggu lalu.
Sentimen pasaran berisiko dijangka akan memberi kelebihan terhadap dagangan safe-haven termasuk US dolar pada minggu ini.
Namun membuka dagangan awal minggu pada sesi Asia pagi ini, US dolar menunjukkan penyusutan nilainya selepas menutup dagangan pada penghujung minggu lalu dengan pengukuhan yang dipaparkan.

Carta harga pasangan mata wang utama EUR/USD menunjukkan penurunan harga semula pada Jumaat lalu dengan pengukuhan US dolar pada sesi terakhir ekoran sentimen pasaran risk-off.
Masih lagi dilihat bergerak dalam corak penurunan harga, kenaikan yang dipamerkan pada minggu lalu gagal melepasi paras 1.14000 pada zon SBR (support become resistance).
Selepas menutup dagangan minggu lalu di sekitar paras 1.13500, harga pamerkan peningkatan semula harga pada pembukaan sesi Asia pagi ini menguji paras halangan Moving Average 50 (MA50) pada rangka masa 1 jam.
 Penganalisis masih menjangkakan penurunan harga akan bersambung lagi pada minggu ini untuk menuju zon tumpuan sekitar 1.12700-1.12500.
Melepasi zon tersebut akan mendorong harga menguji pula paras sekitar 1.12000 sekiranya US dolar kekal mendominasi dalam pasaran.
Sebaliknya jika harga berjaya membuat kenaikan dan menembusi zon SBR 1.14000, pelabur mungkin perlu bersedia untuk kenaikan lebih tinggi.
Memberi isyarat untuk perubahan trend bullish semula, harga bakal mensasarkan kenaikan ke zon ketinggian 1.14800 yang dicapai pada dagangan awal Februari.
Kenaikan lebih tinggi bakal mencatatkan paras ketinggian terbaru 3 bulan dengan sasaran adalah pada sekitar 1.15300.
Lihat gambar carta harga EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tiga Bank Utama Ini Gagal Melepasi Ujian Tekanan Institusi Perbankan di UK!

Royal Bank of Scotland, Barclays dan Standard Chartered antara yang dikesan menghadapi tekanan dalam ujian tekanan yang dijalankan ke atas institusi perbankan di UK.
Ketiga-tiga bank tersebut perlu mengemukakan butiran kepada pengawal selia perbankan tentang bagaimana mereka meningkatkan modal dan cara mereka mengatasi risiko terhadap kejutan kewangan.
Setelah diteliti oleh pihak berkuasa Lembaga Peraturan Prudential, ketiga-tiga bank ini didapati berdepan dengan masalah kekurangan modal. Walaupun begitu, bank-bank ini telah mempunyai rancangan yang teliti jika terpaksa berdepan dengan risiko kewangan pada masa akan datang.
Kekuatan sistem perbankan diperlukan untuk menyokong ekonomi sebenar dalam scenario yang lebih mencabar.
 Ujian ini juga dijalankan terhadap tujuh bank terbesar di UK dalam mengharungi kemelesetan domestik dan global serta kesediaan untuk menghadapi tekanan ekonomi.
Empat lagi bank besar lain seperti Santander, HSBC, Lloyds dan Nationwide berjaya melepasi ujian ini kerana memiliki modal yang mencukupi.
Senario kekurangan modal ini dikatakan sukar buat Bank of England.
Menurut penyelia kewangan lagi, senario ini juga membawa kerugian kepada keseluruhan sistem sebanyak £ 44 billion dalam tempoh dua tahun pertama, kira-kira lima kali ganda daripada kerugian bersih yang ditanggung oleh bank-bank tersebut pada tahun 2008 hingga 2009 lepas.
OPEC Berpotensi Mengganggu Ketenangan Matawang US Dollar!


Ini Tinjauan Pakar Ekonomi Terhadap Pertumbuhan Ekonomi Dan Kadar Faedah Eropah

Pada hari ini, Reuters telah mengeluarkan tinjauan pendapat pakar ekonomi. Berdasarkan tinjauan tersebut, hasilnya ialah Bank Pusat Eropah dijangka akan menaikkan kadar pada pertengahan tahun hadapan
Pertumbuhan zon Eropah telah bertumbuh dengan pantas berbanding zon negara lain pada tahun lepas buat pertama kali sejak krisis kewangan 2007-2008. Namun berdasarkan tinjauan Reuters, lebih 100 pakar ekonomi berpendapat momentum pertumbuhan sudah mencapai puncak.
Konflik perdagagann antara US dan rakan dagangnya dapat membawa risiko pada zon eropah. Hal ini menyebabkan ramai pakar ekonomi ragu -ragu dengan jangkaan pertumbuhan ekonomi.
Pertumbuhan GDP dijangka akan berkembang sebanyak 2.1 peratus pada tahun ini, 1.8 peratus tahun berikut dan 1.6 peratus pada 2020.
 Walaubagaimanapun, 70 peratus tinjaun tersebut iaitu 51 dariapda 69 pakar ekonomi berpendapat bahawa ECB akan menaikkan kadar sebelum kemelesetan ekonomi seterusnya.
Menurut pakar strategi makroekonomi, kami yakin bahawa ECB akan menaikkan kadar sebelum berlaku kemelesetan seterusnya tetapi risiko konfilik perang perdagangan ini dapat memperlambatkan momentum pertumbuhan.
Kebanyakkan pakar ekonomi berpendapat terdapat 10 peratus kebarangkalian bahawa ekonomi euro akan dilanda kemelesetan (bertumbuh perlahan) dan 25 peratus bagi 2 tahun berikutnya.
Dapat disimpulkan disini bahawa terdapat 3 faktor yang dapat mempengaruhi ekonomi eropah setakat ini iaitu ketegangan perdagangan, peningkatan risiko kemelesetan ekonomi US dan masalah politik EU. Faktor ini dapat melemahkan sentimen aktiviti domestik.


7 Berita Forex Penting Tumpuan Pasaran Minggu Ini (22-26 Jun 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan Eropah (Selasa 4.00 Petang): Bacaan data akan bermula untuk Perancis kemudian diikuti Jerman sebelum zon Eropah menyusul. Sektor perkhidmatan dan pembuatan di zon Eropah masih kekal menguncup namun menunjukkan peningkatan pada Mei. Bacaan awal untuk bulan Jun dijangka turut menunjukkan peningkatan.
Data PMI Pembuatan dan Perkhidmatan UK (Selasa 4.30 Petang): Sektor pembuatan di UK masih menguncup ekoran kilang-kilang ditutup dan menghadkan kapasiti operasi disebabkan pandemik. Sektor perkhidmatan lebih ketara menunjukkan penguncupan pada angka bacaan. Bacaan awal pada bulan Jun dijangka akan mencatatkan sedikit peningkatan.
Data PMI Pembuatan dan Perkhidmatan US (Selasa 9.45 Malam): Selepas beberapa bulan mencatatkan bacaan yang lemah, sektor pembuatan di US dijangka akan mencatatkan bacaan yang baik untuk bulan Jun dengan angka kembali ke paras 50. Sementara sektor perkhidmatan turut dijangka meningkat walaupun bacaan masih di bawah 50 yang menunjukkan penguncupan.
 Mesyuarat Polisi Bank Pusat New Zealand (Rabu 10.00 Pagi): Reserve Bank of New Zealand (RBNZ) masih mengekalkan kadar faedah di paras 0.25% pada mesyuarat Mei selepas membuat pemotongan terbesar ke paras terendah tersebut pada Mac lalu. Pelabur akan menantikan keputusan mesyuarat yang terbaru dan langkah-langkah terbaru bank pusat dalam berdepan krisis pandemik.
Iklim Perniagaan ifo Jerman (Rabu 4.00 Petang): Tinjauan perniagaan di Jerman akan memberikan gambaran terhadap aktiviti ekonomi semasa bagi ekonomi terbesar zon Eropah itu. Bacaan untuk bulan Jun dijangka mencatatkan peningkatan berbanding sebelumnya.
Data Keluaran Dalam Negara Kasar US (Khamis 8.30 Malam): Pertumbuhan KDNK US untuk suku pertama 2020 akan menjadi tumpuan dengan pasaran menjangkakan akan berlaku penurunan ketara pada angka bacaan berikutan terkesan oleh penularan wabak COVID-19. Ini akan mempengaruhi dagangan US dolar pada minggu ini.
Data Tuntutan Pengangguran US (Khamis 8.30 Malam): Turut diterbitkan bersama, kadar tuntutan faedah pengangguran di US akan dipantau dengan jangkaan penurunan pada angka bacaan. Minggu lalu menyaksikan tiada perubahan ketara dengan bacaan masih sekitar 1.5 juta.


Analisis GOLD – Emas Susut Lagi Ke Paras Terendah 6 Minggu, Bergelut Untuk Kekal Di Atas $1,700

Faktor pengukuhan US dolar pada dagangan Khamis semalam telah mendorong kejatuhan lebih rendah komoditi emas dalam pasaran penghujung minggu ini.
Harga emas jatuh di bawah paras $1,700 sehingga mencecah sekitar $1,689 pada sesi New York semalam mencatatkan paras terendah 6 minggu.
Memberi tekanan kepada dagangan emas, pengukuhan US dolar telah didorong oleh sentimen pasaran yang berisiko setelah laporan sekatan pergerakan di bandar Chengdu China akibat peningkatan kes Covid-19.
Walaupun emas sering menjadi tarikan dalam pasaran yang berisiko sebagai aset safe-haven, namun tarikan terhadap emas lebih suram berkemungkinan pelabur kini lebih memilih untuk pegangan tunai.
Namun, ada potensi untuk emas kembali memulih ekoran jangkaan laporan data pekerjaan NFP Amerika Syarikat (AS) yang merosot akan menyusutkan kembali nilai US dolar dan memberi ruang untuk emas meningkat semula.
Menilai pergerakan harga pada carta XAU/USD yang mengukur nilai emas berbanding US dolar, harga dilihat menyambung penurunan pada Khamis semalam melepasi paras 1700.00 dan mencecah sekitar 1689.00 di sesi New York sebelum mendatar sehingga ke penghujung sesi.
Harga kekal bergerak di bawah paras halangan Moving Average 50 (MA50) pada rangka masa 1 jam di carta XAU/USD sebagai isyarat pergerakan trend bearish.
 Sedikit kenaikan pada kadar yang lemah dipaparkan pada sesi Asia bersambung ke sesi Eropah hari ini, namun harga dilihat terhalang oleh paras MA50 dan berkemungkinan akan susut semula jika gagal melepasinya.
Penurunan yang diteruskan dilihat akan menuju ke paras tumpuan pada 1680.00 selepas mengatasi paras terendah harian semalam.
Paras 1680.00 tersebut juga menjadi zon sokongan harga yang telah menyokong lantunan harga semula ketika penurunan yang berlaku pada 21 Julai lalu.
Sementara, untuk jangkaan bagi kenaikan harga emas pula, harga yang terus meningkat lebih tinggi melepasi halangan MA50 akan memberi isyarat awal perubahan trend bullish dengan sasaran untuk menguji rintangan pada 1720.00.
Kenaikan lebih tinggi seterusnya bakal menuju ke zon sekitar 1740.00 sebelum mencapai semula ke zon tumpuan pada dagangan penghujung Ogos pada 1760.00.
Lihat gambar carta harga XAU/USD di bawah untuk rujukan analisis teknikal anda.


Kedudukan Terikini Matawang, Harga Minyak Dan Emas Masih Jatuh Dalam Sesi Dagangan Eropah

Forex – Matawang Australia dan New Zealand mengukuh dalam sesi dagangan Eropah. AUD mengukuh sedikit sebanyak 0.04% kepada 0.7567 berbanding U.S dolar manakala NZD mengukuh berbanding U.S dolar sebanyak 0.25% kepada 0.6856 setakat jam 04.45 petang.
Pengukuhan ini didorong oleh faktor berikut:

Penyusutan U.S dolar berikutan ketidakpastian terhadap isu reformasi cukai. Namun The House telah bersetuju dengan reformasi cukai. Hal ini akan menyebabkan pengurangan cukai korporat dan individu pada tahun 2018. Pelabur kini menanti keputusan undian pembuat dasar Senat yang akan dilaksanakan nanti.
Kekhuatiran pelabur terhadap siasatan campur tangan Russia terhadap pilihan raya 2016 yang telah berlaku.

Matawang Euro menyusut sebanyak 0.41% kepada 1.1774. GBP/USD juga mengukuh sebanyak 0.26% kepada 1.3247 setakat jam 04.45 petang.

Penyusutan euro disebabkan pemimpin tertinggi Jerman Chancellor Angela Merkel gagal untuk membentuk gabungan tiga parti bagi membentuk kerajaan. Ini telah mencetuskan ketidaktentuan (uncertainty) politik dalam ekonomi terbesar Zon-Eropah.
Sila baca lebih lanjut disini: https://intraday.my/politik-jerman-ini-sebab-kejatuhan-matawang-euro-awal-pagi-tadi/

Indeks US dolar yang mengukur kekuatan matawang greenback berbanding enam matawang yang lain meyusut keparas 93.62 setakat jam 04.45 petang.
Kejatuhan ini masih dipegaruhi oleh sentimen isu pelan reformasi cukai.
Minyak
Harga minyak terus menunjukkan kejatuhan dalam sesi dagagan Eropah.
Minyak mentah WTI (West Texas Intermediate) bagi kontak penghantaran Disember jatuh sebanyak 0.09% kepada $56.66. Harga semasa kini melepasi paras tertinggi dua tahun lalu iaitu di $56.24 setong.
 Minyak Brent pula yang didagang ICE Future Exchange di London jatuh sebanyak 0.26% kepada $62.56 setong setakat jam 04.45 petang. Harga kini tersasar daripada harga tertinggi 2 setengah tahun lalu iaitu pada $64.65 setong.
Kejatuhan harga disebabkan beberapa faktor :

Pedagang mengurangkan pelaburan dalam pasaran hadapan kerana kekuatiran terhadap pasaran.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil. Pelanjutan pemotongan pengeluaran minyak itu masih menjadi tanda tanya.

Menurut penganalisis OPEC dijangka akan melanjutkan pemotongan pengeluaran minyak kerana inventori minyak masih lagi tinggi walaupun terdapat kesangsian beberapa ahli keberatan untuk melanjutkan perjanjian tersebut.
Pada ketika ini tumpuan pasaran tertumpu pada perjanjian OPEC dan non-OPEC.
Emas
Harga emas jatuh dalam sesi dagangan Eropah pada hari Isnin.
Pasaran hadapan emas bagi bulan Disember di Comex NYMEX jatuh sebanyak 0.31% kepada $1,292.43 per auns setakat jam 04.45 petang.
Harga emas mencapai peningkatan 1.8% pada minggu lepas berikutan kesangsian pelabur terhadap peresetujuan Republikan terhadap reformasi cukai tersebut.

Kejatuhan ini berikutan pengukuhan U.S dolar sebelum mengalami penyusutan. The House telah bersetuju dengan reformasi cukai. Hal ini akan menyebabkan pengurangan cukai korporat dan individu pada tahun 2018. Pelabur kini khuatir dan menanti keputusan undian pembuat dasar senat yang akan dilaksanakan nanti.

Tumpuan pasaran kini pada isu reformasi cukai dan ucapan Janet Yellen pada minggu ini.


Analisis GOLD – Emas Abaikan Data NFP Positif, Catat Lonjakan Garang

Pada carta harga XAU/USD yang mengukur nilai emas berbanding USD dilihat terus menampilkan lonjakan garang ke paras tertinggi 2 bulan sekitar 1821.00 melepasi rintangan sebelum ini pada 1813.00.
Nampaknya zon sokongan 1760.00 sekali lagi berjaya menolak harga untuk kembali mendaki seperti pada pertengahan dagangan Oktober sehingga mempersembahkan kenaikan lebih 600 pips.
Dagangan emas dilihat tidak ambil endah terhadap penerbitan data NFP Amerika Syarikat (AS) yang malangkaui jangkaan pasaran untuk terus memanjat ke puncak ketinggian yang terbaharu.
Selain itu, hasil perbendaharaan AS 10 tahun yang berduka di bawah paras 1.50% serta lonjakan inflasi merupakan antara jawapan kepada faktor yang mempengaruhi harga emas terus mencanak.
Harga emas turut peroleh pengukuhan susulan kenyataan oleh Federal Reserve (Fed) ketika mesyuarat polisi FOMC pada baru-baru ini berkaitan pendirian dovish terhadap kenaikan kadar faedah.
Ucapan yang diutarakan oleh Fed pada sesi New York malam ini dan penerbitan data inflasi AS pada Rabu juga akan di ambil kira sebagai aspek yang mampu menggegarkan pergerakan harga emas.
 Jikalau dagangan emas kekal menerima momentum untuk terus melonjak, zon rintangan pada 1830.00 yang sering kali mengekang lonjakan sejak dagangan Julai dijangka akan kembali diuji.
Kenaikan lebih tinggi yang diteruskan pada trend bullish semakin jelas untuk harga emas berkemungkinan berpotensi untuk mencapai semula sehingga ke paras tumpuan sebelum ini pada 1850.00.
Namun andai kata harga kembali memapar trend penurunan, kebarangkalian yang tinggi mungkin akan melihat harga kembali menguji zon RBS (resistance become support) pada 1800.00.
Penurunan yang ketara melepasi zon RBS itu bakal memperlihatkan harga akan memberi petunjuk awal untuk harga emas menuju ke zon RBS berikutnya 1780.00 dan memapar perubahan trend.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD – Analisis Teknikal – 10/11/2017

EUR/USD semalam akhirnya breakout Key Resistance harian sekitar 1.1600 dan terus membuat kenaikan hampir 50 pips ke sekitar harga 1.1650/60. Secara teknikal, EUR/USD ketika ini masih berpotensi untuk bearish selagi ia berada di bawah paras harga 1.1700 dan kenaikan ini adalah retracement selagi ia tidak breakout Key Resistance mingguan.
 Jadi untuk intraday hari ini, dijangkakan EUR/USD berpotensi untuk bearish sekiranya ia masih berada di bawah paras harga key resistance harian 1.1660/50. Target penurunan adalah ke sekitar harga MagicS1 iaitu 1.1600 atau ke harga yang lebih rendah lagi iaitu 1.1564.
Walaubagaimanapun, jika breakout Key Resistance hari ini, ia berkemungkinan akan menguji semula harga resistance seterusnya iaitu di sekitar 1.1700.
                                             Dapatkan Buku ‘Rahsia Jutawan Forex Dari Rumah’ dengan harga promosi sekarang!


Debaran Menjelang FOMC Makin Kuat, Pasaran Matawang Berdarah!

Sentimen berisiko telah melanda pasaran pada awal minggu yang menenggelamkan kebanyakan mata wang utama lebih rendah pada sesi New York seiring dengan junaman dalam pasaran Wall Street.
Kebimbangan pasaran menjelang mesyuarat polisi FOMC, dipaparkan dengan junaman indeks saham Dow Jones yang membuat terjunan lebih 1,000 mata pada awal sesi New York.
Namun, minat belian yang kembali meningkat membantu saham untuk ditutup positif pada penghujung sesi.
Selain itu, ketegangan geopolitik di Eropah Timur yang semakin meningkat turut menimbulkan kebimbangan dalam pasaran.
 Junaman dalam pasaran saham dan kebimbangan tersebut telah mengheret mata wang utama untuk jatuh sama dan memberi keuntungan kepada safe-haven.
Federal Reserve (Fed) dijangkakan secara meluas akan mengumumkan pengetatan pada bulan Mac. Prospek terhadap kenaikan kadar faedah yang agresif dan sifat hawkish Fed dijangka akan terus menyokong US dolar menjelang mesyuarat FOMC.
Ketika penulisan, indeks dolar yang mengukur kekuatan dolar greenback diniagakan stabil pada sekitar harga 95.92 berbanding sekumpulan mata wang utama.
Sementara itu, mata wang euro terus didagangkan di sekitar paras terendah mingguan selepas menyaksikan data ekonomi yang bercampur-campur. Walaupun aktiviti pembuatan masih menunjukkan pengukuhan, tetapi sektor perkhidmatan terus lemah.
Mata wang pound juga melemah di bawah paras harga 1.3500 berbanding USD berikutan data pembuatan dan perkhidmatan PMI yang menunjukkan bacaan mengecewakan pada bulan Januari, kesan daripada penularan varian Omicron di UK


ADP-NFP: Amerika Tambah 178,000 Pekerjaan Pada Bulan Lalu

Jumlah pekerjaan di Amerika Syarikat bertambah sebanyak 178,000 pada bulan lalu kurang daripada jangkaan pasaran 191,000. Tidak banyak reaksi matawang US dolar selepas data ini dikeluarkan pada pukul 8.15 malam tadi.
Data pekerjaan ini dikeluarkan oleh ADP (Automatic Data Processing), manakala data NFP pula dikeluarkan oleh Jabatan Buruh A.S. sendiri.
 Hubungan antara data ADP-NFP dan data NFP yang dikeluarkan pada Jumaat agak lemah sejak beberapa bulan lalu. Ini menunjukkan pasaran tidak boleh bergantung 100% kepada ADP-NFP untuk melihat data NFP pada Jumaat.
Walaupun begitu, data hari ini menunjukkan prestasi yang masih kukuh di Amerika Syarikat yang akan menambah keyakinan dalam pasaran buruh Amerika Syarikat.
Diingatkan kepada para pembaca bahawa pada 1 Jun ini, laporan Non-Farm Payroll untuk bulan Mei akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang besar kepada pasaran. Data ‘average hourly earnings’ juga akan menjadi tumpuan The Federal Reserve sebagai petunjuk trend kenaikan kadar gaji.


USD/CAD Gigih Memanjat Kembali

US Dollar kembali menguat melawan CAD hari ini selepas data pekerjaan Amerika Syarikat dikeluarkan tadi.
 USD/CAD pada awalnya di paras harga 1.3100 namun menguat kembali pada harga 1.3081.
Dilihat pasangan matawang ini mencari support pada 1.3000, paras terendah selasa dan resistance pada 1.3193, high 28 Julai.


Lepas Data-Data Penting, GBP/USD Maju Ke Paras Tertinggi 5 Minggu!

Pergerakan harga di carta pasangan mata wang GBP/USD berjaya menunjukkan pemulihan semula pada dagangan Selasa semalam selain dipacu oleh data-data penting yang diterbitkan.
Pada awal minggu, pelabur disajikan dengan terjunan harga dari paras 1.26000 hingga ke zon 1.25000.
Namun, harga berjaya melonjak semula dari zon tersebut hingga melepasi rintangan 1.26000 semalam, dengan kenaikan harian sekitar 120 pips telah dicatatkan.
Di sesi Eropah semalam, laporan data pekerjaan UK diterbitkan dengan bacaan yang positif.
Indeks purata pendapatan meningkat lebih tinggi dari ramalan untuk kekal, kadar pengangguran UK susut daripada bulan sebelumnya, dan tuntutan faedah pengangguran juga catat angka yang rendah.
Sementara data indeks harga pengguna (CPI) Amerika Syarikat (AS) yang diterbitkan di sesi New York pula menunjukkan kadar inflasi terendah sejak Mac 2021, mendorong penyusutan ke atas US dolar.

Justeru, harga pada carta GBP/USD telah berjaya melonjak melepasi 1.26000 di sesi New York semalam ke sekitar 1.26200 sekaligus catatkan paras ketinggian terbaru 5 minggu.
 Dengan momentum semalam, harga berkemungkinan akan menyambung pergerakan bullish namun pelabur perlu berhati-hati ketika dagangan sedang menantikan keputusan mesyuarat FOMC.
Corak kenaikan harga jika terus dikekalkan lagi akan menjangkakan harga ke paras lebih tinggi hari ini menuju sekitar 1.27000.
Penurunan harga juga boleh dijangkakan terutama ketika kejutan selepas mesyuarat FOMC yang boleh menekan harga jatuh semula.
Bergerak di bawah paras 1.26000 akan mendorong harga kembali semula ke paras 1.25000 yang menjadi zon penting buat harga sejak minggu lepas.
Penurunan lebih rendah jika masih diteruskan dilihat akan mencecah sekitar 1.24000 yang menjadi paras sokongan harga sebelum ini.
Data pertumbuhan ekonomi UK yang akan diterbitkan dilihat akan memacu pergerakan mata wang Pound di sesi Eropah sebentar lagi, sementara data indeks harga pengeluar (PPI) AS akan mempengaruhi US dolar pada sesi berikutnya sebelum tumpuan terarah pada mesyuarat FOMC.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H4 – 22/2/2018

Jika diperhatikan, harga pergerakan GBP/USD masih menunjukkan mood bearish(LH,LL,LH,LL) di timeframe H4 selagi ia tidak breakout Key Resistance 1.4030/trendline bearish. Dijangkakan jika GBP/USD membuat kenaikan, peluang yang boleh diperhatikan adalah sekitar harga Key Resistance.
 Dan target bearish adalah ke sekitar Key Support Zone 1.3800 – 1.3714 dan jika breakout GBP/USD akan terus bearish ke target seterusnya iaitu 1.3614/00. Walaubagaimanapun, jika ia breakout Key Resistance 1.4030 dijangkakan GBP/USD akan menguji semula harga 1.4135.
Apapun, secara teknikal kebarangkalian adalah tinggi untuk ia bearish ketika ini selagi ia tidak breakout trendline bearish tersebut.


Kiwi Jadi Tumpuan Menjelang Penetapan Kadar Faedah oleh RBNZ

Matawang dolar New Zealand didagangkan lemah lima hari berturut-turut berikutan penguncupan hasil pulangan bon 10-tahun kerajaan yang dilaporkan. Perbezaan di antara hasil pulangan tersebut dengan hasil pulangan US mencatatkan sekitar -0.549 titik asas, iaitu paras terendah sejak awal November lalu. Perbezaan hasil pulangan yang semakin menguncup dikaitkan dengan jangkaan bank pusat New Zealand yang bernada dovish.
Namun, sentimen pasaran pada dagangan sesi Asia hari ini sedikit menyokong matawang NZD setelah laporan bahawa rundingan dagang AS-China sedikit memberikan gambaran yang positif setelah Presiden Donald Trump menyatakan beliau tidak mahu membebankan China dan akan mencapai persetujuan perdagangan bersama. Laporan tersebut telah memberi kesan yang positif terhadap dagangan matawang komoditi termasuk dolar NZD.
Reserve Bank of New Zealand (RBNZ) dijangka bakal mengekalkan kadar faedah di paras 1.75% tidak berubah seperti sebelumnya. Penetapan kadar faedah dijadualkan akan dikeluarkan pada esok hari (RABU) jam 9 pagi waktu Malaysia.
Susulan itu, pelabur akan turut memberi perhatian terhadap kenyataan daripada Gabenor bank pusat, Adrian Orr dalam persidangan selepas keputusan penetapan kadar. Sebarang kenyataan beliau berpotensi untuk memberi impak secara terus terhadap pergerakan nilai dagangan Kiwi pada sesi pasaran Asia esok.
Data jangkaan awal inflasi di New Zealand yang dikeluarkan pada jam 10 pagi tadi masih mencatatkan bacaan angka kekal di paras 2.0% dan berkemungkinan akan memberi kesan terhadap kadar inflasi yang sebenar.
 Sedikit info analisis teknikal, pergerakan harga pada chart pasangan matawang NZD/USD dilihat masih menguji zon support sekitar 0.67300 di sekitar bawah paras Magic Pivot pada indicator Moshed Magic Line.

Lihat paras-paras yang menjadi tumpuan pada chart NZD/USD ini.
Paras support: 0.6715, 0.6698, 0.6668.
Paras resistance: 0.6761, 0.6790, 0.6807.


Rundingan Dagang AS-China Goyah, USD/JPY Bergerak Ke Paras Lebih Rendah

Pelabur kekal berhati-hati dalam suasana tidak menentu pasaran ekoran ketidakpastian pada rundingan dagang antara Amerika Syarikat dan China.
Matawang safe-haven Yen akan mengambil kesempatan untuk meneruskan pengukuhan sementara dagangan dolar USD bergerak lemah dalam pasaran.
Keyakinan terhadap rundingan semakin goyah apabila Presiden AS Donald Trump memberi amaran untuk menaikkan tarif jika perjanjian bersama China gagal dicapai.
Sementara China turut tidak menyenangi tindakan Amerika Syarikat yang campur tangan dalam urusan di Hong Kong di tengah-tengah ketegangan rusuhan yang berlaku.
Berdasarkan pergerakan matawang, Yen berjaya memberi tekanan terhadap USD dan dapat dilihat harga cenderung membuat penurunan pada carta pasangan matawang USD/JPY.
Sejak dua hari yang lalu, harga menunjukkan corak pergerakan yang sama iaitu menunjukkan kenaikan pada sesi Asia sebelum kembali menurun semula pada sesi New York.
Harga kini bergerak di bawah paras garisan halangan Moving Average 50 (MA50) yang menunjukkan kecenderungan penurunan harga.
 Bersambung pada dagangan hari ini, harga bergerak mendatar pada sesi Asia sebelum penurunan diteruskan pada sesi pasaran Eropah.
Penurunan harga menuju zon support sekitar 108.300 yang diuji pada dagangan minggu lalu.
Penurunan lebih rendah bakal mencatatkan paras terendah bulanan yang terbaru pada carta USD/JPY.
Namun jika harga kembali membuat kenaikan semula, paras tumpuan pada 108.600 bakal ditembusi harga begitu juga garisan halangan MA50.
Harga yang berjaya meneruskan kenaikan ke paras lebih tinggi dilihat akan menuju pula pada paras 109.000 yang dilihat sebagai zon SBR (support become resistance) yang terhampir.
Lihat gambar carta pasangan matawang USD/JPY di bawah untuk rujukan analisis teknikal anda.


Sebab Powell, EUR/USD Melonjak Dari Paras Terendah 7 Minggu!

US dolar telah memaparkan prestasi cemerlang sepanjang minggu lalu dengan beberapa faktor yang dilihat menyokongnya untuk kekal bergerak kukuh.
Namun situasi sedikit berubah di penghujung minggu apabila US dolar dilihat mula melemah pada penutup dagangan sesi terakhir.
Ini disebabkan reaksi pasaran terhadap kenyataan oleh Pengerusi Federal Reserve (Fed) Jerome Powell yang menyatakan bahawa bank pusat berkemungkinan tidak perlu untuk menaikkan kadar faedah disebabkan faktor semasa.
Kenyataan tersebut telah melenyapkan persepsi ahli-ahli Fed lain yang ada menyatakan bahawa Fed langkah pengetatan dasar masih belum berakhir.

Dapat diperhatikan pada carta pasangan mata wang EUR/USD, harga pada mulanya telah memaparkan penurunan sepanjang minggu hingga akhirnya mencecah paras terendah terbaru 7 minggu sekitar 1.07600.
Namun, berlaku lantunan di sesi New York Jumaat lalu menyaksikan harga kembali melepasi semula paras 1.08000.
Turut memberi isyarat awal untuk perubahan trend, harga telah melepasi halangan Moving Average 50 (MA50) pada rangka masa 1 jam pergerakan di carta EUR/USD tersebut.
 Pergerakan perlahan menyambung pembukaan sesi Asia pagi ini (Isnin) di atas zon 1.08000 tersebut.
Sekiranya kenaikan diteruskan minggu ini, zon 1.09000 dilihat akan menjadi zon terhampir yang bakal diuji.
Tembus lebih tinggi akan mendorong harga mencapai semula paras tumpuan sebelum ini iaitu pada 1.10000.
Namun jika harga kembali dibenam di bawah paras 1.08000, berkemungkinan trend bearish harga minggu lalu akan diteruskan lagi.
Penurunan harga yang melepasi paras terendah 1.07600 sebelum ini akan mensasarkan paras seterusnya yang berada sekitar 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Capai Paras Tertinggi Empat Minggu Lepas

Pembukaan pasaran Eropah pada hari Isnin menunjukkan harga emas meningkat ke paras tertinggi bulan ini. Harga emas telah mencecah $1,257.8 per ounce setakat jam 5.20 petang.
Kesan kenaikan emas sepanjang minggu lepas di dorong oleh pergolakan politik yang berterusan di White House dan kelemahan US dolar.
Keputusan FOMC pada minggu ini di jangka akan lebih memberi kesan terhadap permintaan emas. Fokus pasaran dunia tentang FOMC ini adalah lebih kepada mencari tanda-tanda terhadap penentuan jangka masa kenaikan kadar faedah bank pusat seterusnya dan bagaimana pelan mereka dalam mengawal penyata imbangan.
 Antara laporan penting Ekonomi US pada minggu ini adalah Keluaran Dalam Negara Kasar (GDP) suku kedua tahun 2017 yang akan di keluarkan pada Jumaat ini.
Selain itu, laporan keyakinan pengguna, Core Durable Goods Orders, tuntutan pengangguran mingguan turut menjadi tumpuan terhadap ekonomi US minggu ini.
Pergerakan emas amat sensitif terhadap pergerakan kadar feadah US. Jika tiada perubahan pada kadar atau jangkaan kepada kenaikan kadar semakin merosot, akan meningkatkan lagi permintaan terhadap emas.
Fokus minggu ini juga akan banyak tertumpu pada tajuk-tajuk utama yang bakal keluar di US berkaitan dengan penyiasatan hubungan Rusia dalam kempen Presiden Donal Trump dan jangkaan terhadap usaha pemansuhan Obamacare.


Inflasi AS Bikin Panas! USD Meroket Jauh

Dolar greenback melonjak ke paras tertinggi satu tahun selepas data inflasi Amerika Syarikat yang dikeluarkan pada sesi sebelum ini menunjukkan peningkatan lebih tinggi daripada dijangkakan.
Indeks harga pengguna (CPI) tahunan AS meningkat 6.2% pada bulan Oktober, yang merupakan tahap tertinggi pernah direkodkan sejak tahun 1990 dan jauh melebihi jangkaan untuk kenaikan 5.8%.
Sementara dari bulan ke bulan, bacaan CPI naik 0.9% berbanding unjuran 0.6% dan inflasi teras pula meningkat 0.6% berbanding jangkaan kenaikan 0.4%.
Lonjakan ketara dalam inflasi telah memacu matawang US dolar dan hasil perbendaharaan AS 10 tahun untuk meningkat tinggi sebagai tindak balas kepada jangkaan dasar yang lebih ketat oleh Federal Reserve (Fed)
 Berbanding sekumpulan matawang utama, indeks dolar berada di tahap tertinggi tahun ini dengan diniagakan kukuh pada 94.90. Sementara hasil bon pula menokok pada sekitar tahap 1.57.
Matawang Eropah antara yang paling terkesan, di mana euro menjunam ke paras terendah sejak Julai 2020 membawanya didagangkan rendah ke sekitar harga 1.1480 berbanding US dolar.
Sementara matawang pound pula menanggung tekanan berganda, menyebabkannya terjun ke paras terendah sejak Disember 2020 untuk diniagakan pada sekitar harga 1.3400 berbanding USD.
Data pertumbuhan ekonomi UK pada hari ini akan menjadi tumpuan pelabur yang dijangka akan menunjukkan penurunan pada suku ketiga tahun ini.


Analisis GOLD – Kekal Menjunam, Paras $1,700 Sasaran Berikutnya?

Harga emas turut menjunam ketara pada minggu lalu selepas mesyuarat FOMC yang menyaksikan pengukuhan semula US dolar dalam pasaran.
Namun, pada minggu sebelumnya lagi dagangan emas sudah pun menunjukkan tanda-tanda untuk permulaan trend bearish selepas harga mencapai paras $1,900.
Pada carta harga XAU/USD yang mengukur nilai emas berbanding US dolar, paras 1900.00 dilihat sebagai zon rintangan harga setelah beberapa kali gagal ditembusi sebelum pelabur melihat penurunan harga berlaku.
Pada minggu lalu, penurunan harga yang telah berjaya tembusi zon RBS (resistance become support) 1800.00 menyambung penurunan sehingga ke zon support 1765.00 seperti yang dijangkakan penganalisis.
Ini adalah paras terendah harga catatkan bagi tempoh dagangan 7 minggu.
Dengan momentum yang dipaparkan, pelabur bakal bersedia untuk penurunan yang lebih rendah pada minggu ini.
 Dagangan awal minggu ini walau bagaimanapun pamerkan kenaikan sejak sesi Asia bermula menguji meningkat lebih 150 pips dari paras sokongan 1765.00 dan menguji paras halangan Moving Average 50 (MA50) pada rangka masa 1 jam di awal sesi Eropah.
Kenaikan harga hanya dijangka untuk menguji paras 1800.00 yang akan menjadi rintangan sebelum harga menyambung penurunan semula.
Manakala penurunan lebih rendah di bawah paras 1765.00 akan dilihat akan menguji pula paras 1745.00 sebelum meneruskan penurunan ke paras tumpuan seterusnya pada 1720.00.
Sebaliknya, jika harga berjaya membuat kenaikan semula di atas paras 1800.00, paras tumpuan harga dilihat pada zon 1720.00 sebelum menuju ke zon SBR (support become resistance) 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Rentetan Pengumuman Kadar Oleh BoE : Semua Persoalan Telah Terjawab!

Pound jatuh mendadak mendadak pada hari Khamis selepas Bank of England meluluskan kadar faedah pertama yang dipotong dalam tempoh 7 tahun. Pemotongan kadar itu bagi membantu menyeimbangkan ekonomi yang semakin melemah sejak Brexit yang lalu.
Pada hari Khamis, BoE seperti dijangka telah menurunkan kadar faedah sebanyak 25 mata asas kepada rekod terendah, 0.25% sejak dilanda kemelesetan ekonomi. Sehubungan dengan itu, BoE dikatakan akan :

Meningkatkan pembelian aset sebanyak £60 billion
BoE juga dalam rancangan untuk membeli bon korporat yang bernilai £10 billion
Memperuntukkan kepada bank-bank dibawah skim pembiayaan menyeluruh sebanyak £100 billion

Mark Carney, Gabenor BoE juga menyifatkan keputusan itu sebagai tepat pada masanya.
Pound mencatat penurunan sejak semalam. Baca artikel berkaitan disini!


Data Inflasi UK ‘Merah’ Beri Amaran Awal Untuk Trader Pound

Pembukaan sesi pasaran Eropah pada petang ini menyaksikan tekanan kembali melanda mata wang Pound Sterling ekoran data ekonomi tumpuan yang diterbitkan.
Menjadi tumpuan bagi bank pusat, data indeks harga pengguna UK untuk bulan September mencatatkan penurunan kepada 3.1% selepas mencapai paras tertinggi 9 tahun di paras 3.2% pada bacaan bulan sebelumnya.
Penurunan pada kadar inflasi tahunan UK itu dilihat terkesan oleh sektor perhotelan dan restauran yang masih berada dalam proses pemulihan selepas pandemik susulan skim ‘Eat Out to Help Out’ dijalankan pada Ogos lalu.
Pelabur Pound mula berhati-hati terhadap terbitan data inflasi UK tersebut yang dilihat boleh mempengaruhi keputusan penetapan polisi oleh bank pusat.
 Sebelum ini, Bank of England (BOE) telah memberi isyarat positif untuk pengetatan dasar yang disampaikan oleh Gabenor Andrew Bailey.
Namun, data inflasi yang menjadi tumpuan BOE berkemungkinan boleh memperlahankan momentum ke arah pengetatan dasar tersebut selepas mencatatkan angka bacaan menurun.
Walau bagaimanapun, pelabur masih menantikan isyarat yang lebih jelas dengan sebahagian berpendapat penyusutan Pound berkemungkinan hanya sementara.
Penghujung minggu pula, data sektor pembuatan dan perkhidmatan UK akan diberi tumpuan untuk menilai kesihatan ekonomi UK yang turut akan mempengaruhi pergerakan semasa buat Pound Sterling.


Ini Mata wang Yang Curi Tumpuan Pasaran Di Sesi Asia!

US dolar kekal didagangkan mendatar pada hari Rabu walaupun setelah diperlihatkan dengan bacaan data ekonomi Amerika Syarikat yang kukuh.
Data PMI pembuatan dan perkhidmatan AS dikeluarkan lebih baik daripada jangkaan, walaupun aktiviti perkilangan masih dilihat berada di bawah penguncupan pada bulan Februari.
Bacaan indeks pembuatan meningkat 47.8 pada bulan ini daripada 46.9 yang dicatatkan pada Januari dan mengatasi ramalan untuk kenaikan 47.1, menandakan penurunan aktiviti kilang selama 4 bulan berturut-turut.
Sementara indeks perkhidmatan pula meningkat 50.5 pada Februari, naik mendadak daripada 46.8 yang dicatat bulan sebelumnya dan mengatasi jangkaan sebanyak 47.5.
Meskipun begitu, mata wang gergasi US dolar gagal memberi reaksi kepada bacaan data tersebut, sebaliknya terus bergerak pada sekitar harga yang sama dengan indeks dolar didagangkan pada 104.03 berbanding sekumpulan mata wang utama.
 Berbeza pula dengan pound, mata wang itu melonjak lebih tinggi susulan data PMI yang lebih kukuh daripada jangkaan di mana aktiviti perkhidmatan UK melonjak ketara ke paras tertinggi 8 bulan pada bulan Februari.
Sektor pembuatan pula kekal dalam penguncupan tetapi menunjukkan peningkatan berbanding bulan sebelumnya, mencatatkan bacaan tertinggi dalam tujuh bulan.
Euro pula sedikit berubah walaupun sektor perkhidmatan Zon Eropah dicatatkan lebih kukuh, kerana terkesan oleh aktiviti pembuatan yang terus menunjukkan pertumbuhan perlahan.
Sementara itu, keputusan mesyuarat polisi Reserve Bank of New Zealand (RBNZ) menyaksikan kenaikan kadar faedah sebanyak 50 mata asas telah dinaikkan, mendorong dolar kiwi melonjak sebagai reaksi awal.
Laporan minit mesyuarat FOMC yang akan dikeluarkan pada awal pagi Khamis nanti, kini menjadi tumpuan pasaran seterusnya yang boleh mempengaruhi pergerakan US dolar dan mata wang lain.
Nak tahu lebih mendalam mengenai pasaran mata wang? Jom join komuniti kami! ~ Klik sini


Perkembangan Terkini Matawang Pound, Euro, Yen dan US Dollar Yang Semua Trader Perlu Tahu!

US Dollar merosot berbanding Pound dan Euro, namun meningkat berbanding Yen dalam penutup sesi New York semalam. Kebanyakan trader dilihat sedikit cemas sementara menanti hasil keputusan mesyuarat semakan dasar yang akan berakhir 14 Disember ini.
USD/JPY, 30 minit
EUR/USD mula melonjak apabila pelabur di Itali mula bertindak balas sejurus selepas pengumuman pelan penyusunan semula berikutan berita mengenai pilihanraya di sana.
EUR/USD, 30 minit
 Dalam masa yang sama, data inflasi yang semakin meningkat terus menyokong matawang GBP/USD.
GBP/USD, 30 minit
Semalam, US Dollar sedikit terancam apabila Senator Pemimpin Majoriti Amerika Syarikat iaitu Mitch McConnell mengeluarkan kenyataan bahawa rancangan pemotongan cukai yang dirancang sebelum ini hanya akan memberi kesan neutral kepada ekonomi, dan langsung tidak memberi kesan kepada defisit negara. Kebanyakan ahli ekonomi juga seakan bimbang bahawa manfaat pemotongan cukai tersebut tidak dilaksanakan seperti yang dirancang.
Sebaliknya, menurut Art Laffer dari Majlis Ekonomi White House semasa ditemubual di Fox News, beliau mengatakan bahawa rancangan pemotongan cukai oleh Trump akan membawa turun kadar cukai syarikat sebanyak 35% kepada 15%. Hal ini juga dijangka akan membawa ekonomi AS menjadi bertambah pesat.
13,730 Pekerja di Singapura diberhentikan, Tertinggi Sejak Tahun 2009


Ini Sebab Lonjakan US Dolar, Harga Pengguna A.S. Naik Melebihi Jangkaan

Nilai US dolar melonjak berbanding matawang-matawang utama yang lain pada Rabu selepas data inflasi CPI Amerika Syarikat dikeluarkan pukul 9.30 malam tadi.
Harga pengguna (CPI) naik melebihi jangkaan pada Januari sekaligus menimbulkan spekulasi bahawa The Fed akan lebih aggresif menaikkan kadar faedah pada tahun ini.
Harga pengguna (CPI) naik 0.5% bulan lalu melebihi ramalan kenaikan 0.3% dan bacaan sebelum ini pada Disember. Dari segi tahunan, harga pengguna naik 2.1% melebihi jangkaan 1.9%.
 Untuk Core-CPI yang tidak mengambil kira harga barangan makanan dan tenaga pula meningkat 0.3% berbanding jangkaan 0.2%. Sebelum ini Core-CPI mencatatkan bacaan 0.2% pada Disember.
Dengan bacaan inflasi yang meningkat tinggi kepada 0.5% bulan lalu, ternyata tekanan inflasi di Amerika Syarikat naik dengan tidak dijangka. Hal ini sekaligus menyebabkan lonjakan matawang US dolar sejak pukul 9.30 malam tadi.
USD/CAD setakat ini telah naik sehingga 78 pip, EUR/USD jatuh 75 pip, AUD/USD dan NZD/USD masing-masing jatuh 90 pip dan 85 pip. Indeks US dolar yang mengukur kekuatan matawang greenback berbanding enam matawang lain setakat ini naik 0.33%.
Dengan kelemahan US dolar sejak Isnin, data inflasi ini dilihat membawa sentimen positif kepada matawang greenback ketika ini. Kenaikan inflasi juga menyumbang sentimen positif kepada pengetatan polisi The Fed tahun ini.


Adakah Tekanan Inflasi Bakal Mengubah Pendirian BOE?

Bank Pusat England (BOE) akan mengumumkan keputusan terbarunya terhadap dasar monetari pada malam ini.
Bagaimanapun, tiada unjuran ekonomi yang baru akan dikeluarkan, sebaliknya ia dijangka dikeluarkan pada bulan Ogos. Gabenor BOE Andrew Bailey juga tidak akan berucap susulan pengumuman dasar.
Pasaran kini menjangkakan bahawa Jawatankuasa Dasar Monetari (MPC) akan mengekalkan kadar faedah dan program pembelian bon semasa tidak berubah.
Pada mesyuarat polisi bulan Mei, BOE telah mengumumkan untuk mengurangkan kadar pembelian aset mingguannya dari £4.4 bilion kepada £3.4 bilion. Susulan itu, pasaran kini tidak mengharapkan BOE akan mengurangkannya lebih lanjut.
 Pasaran akan memberhatikan kepada bagaimana MPC akan bertindak balas terhadap kenaikan kadar inflasi UK yang telah melonjak melebihi sasaran 2% bank pusat pada bulan Mei.
Pembukaan semula lebih banyak aktiviti ekonomi di England telah mendorong lonjakan Indeks harga pengguna untuk meningkat sehingga 2.1% tahun ke tahun pada bulan lalu.
Sekiranya pernyataan BOE pada malam ini menunjukkan kemungkinan untuk apa-apa tindakan terhadap kenaikan ini, matawang pound berpotensi untuk menguat.
Namun begitu, disebabkan beberapa langkah sekatan di UK masih terpaksa dilaksanakan sehingga 19 Julai disebabkan ancaman varian Delta, BOE mungkin akan lebih berhati-hati dalam pernyataannya.


Tunggu! Sebelum Sesi New York Bermula, Ini Perkara Anda Perlu Tahu

US dolar kekal stabil apabila pasaran melangkah masuk ke sesi Eropah dengan bergerak lebih tinggi berbanding mata wang yen susulan pengukuhan dalam hasil bon AS 10 tahun.
Berbanding sekumpulan mata wang utama, indeks dolar yang mengukur kekuatan dolar greenback didagangkan positif pada sekitar harga 101.95.
Raja mata wang itu telah merosot ke paras terendah satu bulan pada Isnin apabila inflasi AS dan penunjuk ekonomi lain menunjukkan tanda-tanda memuncak di tengah-tengah pengetatan dasar agresif Federal Reserve (Fed).
Namun begitu, jangkaan tersebut kembali goyah selepas Zon Eropah mencatatkan kenaikan harga lebih tinggi pada bulan Mei, yang menandakan bahawa tekanan inflasi masih berlegar dalam ekonomi.
Ini mendorong US dolar untuk kembali meraih kekuatan dengan harapan Fed akan meneruskan kenaikan kadar faedah pada tahun ini, lebih-lebih lagi selepas Pengerusi Jerome Powell mendapat kebebasan daripada Presiden Joe Biden untuk menangani inflasi.
 Walaupun USD mencatat peningkatan, tetapi kebanyakan mata wang utama lain masih didagangkan stabil dan mengehadkan penurunan daripada merosot lebih jauh.
Euro bergelut untuk mempertahankan kedudukannya pada harga 1.0700 manakala mata wang pound bertahan dengan diniagakan di bawah paras harga 1.2600 berbanding US dolar.
Dolar Aussie pula positif selepas diperlihatkan dengan data pertumbuhan ekonomi Australia pada suku pertama yang melebihi jangkaan pasaran meskipun bacaan yang dicatatkan lebih perlahan berbanding sebelumnya.
Dolar Kanada pula mengukuh menjelang mesyuarat polisi Bank Pusat Kanada (BOC) yang dijangka akan meningkatkan kadar faedah sekali lagi, selain turut disokong oleh dagangan minyak mentah yang tinggi.
Selain itu, pelabur juga akan diperlihatkan dengan penerbitan PMI pembuatan AS tinjauan ISM pada sesi New York yang diramalkan lebih perlahan pada bulan Mei.


GBP/USD Dijangka Melambung Lagi?

Mata wang Pound Sterling gah mencatatkan pengukuhan nilai tertinggi sejak April 2018 berbanding US dolar dengan siri kenaikan harga yang berjaya dikekalkan beberapa minggu lalu pada carta pasangan GBP/USD.
Dengan perkembangan vaksin yang baik di UK, pelabur akan memberi tumpuan terhadap perancangan Perdana Menteri Boris Johnson hari ini berkenaan arahan sekatan pergerakan yang dijangka akan dilonggarkan.
Sentimen positif di UK akan terus memperkukuhkan lagi dagangan Pound pada minggu ini dan terus memburu rekod tertinggi untuk tempoh 3 tahun.
Jika diperhatikan pergerakan harga pada carta GBP/USD, kenaikan diteruskan pada pembukaan pasaran minggu ini dan harga mencatatkan paras tertinggi terbaru di sesi Asia ke paras sekitar 1.40500.
Namun begitu, momentum pergerakan harga masih perlahan dan harga dilihat sedikit susut menuju ke paras 1.40000 yang akan menjadi paras sokongan harga.
Kenaikan harga berkemungkinan akan diteruskan ke paras lebih tinggi minggu ini menuju paras 1.41000 atau lebih tinggi ke paras 1.42000.
 Walau bagaimanapun, pelabur tetap perlu berwaspada untuk situasi penurunan harga sekiranya Pound kembali mengalami penyusutan ataupun US dolar yang kembali mengukuh.
Penurunan harga di bawah paras sokongan Moving Average 50 (MA50) pada rangka masa 1 jam harga akan memberi isyarat awal perubahan trend bearish.
Penurunan lebih rendah dilihat akan menuju zon RBS (resistance become support) sekitar 1.38300 yang menjadi tumpuan sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Keuntungan Sektor Perindustrian China Melonjak, Kelemahan Permintaan Kekal Jadi Risiko

Keuntungan di firma perindustrian China pada bulan November dicatatkan meningkat pada kadar paling cepat dalam tempoh 8 bulan selepas mengalami penurunan 3 bulan berturut-turut, disokong oleh kenaikan dalam jumlah pengeluaran dan jualan. Bagaimanapun, kelembapan permintaan tempatan kekal menjadi risiko untuk keuntungan pada tahun depan.
Biro Statistik Kebangsaan (NBS) menunjukkan data keuntungan industri naik 5.4% pada bulan November daripada tahun sebelumnya kepada 593.9 bilion yuan dan penurunan 9.9% pada bulan Oktober yang merupakan kejatuhan terbesar sejak 2011.
Pada tahun lepas, sektor perindustrian China telah menghadapi tekanan berterusan ekoran kelemahan permintaan domestik dan pertikaian perdagangan dengan Amerika Syarikat yang turut menjejaskan pertumbuhan global.
Bagaimanapun, aktiviti perkilangan kembali mencatat pertumbuhan pada bulan November untuk kali pertama dalam tempoh tujuh bulan susulan daripada langkah-langkah rangsangan yang diambil oleh China untuk kestabilan pertumbuhan.
 Pada Januari hingga November, firma perindustrian meraih keuntungan sebanyak 5.61 trilion yuan, susut 2.1% daripada tahun sebelumnya, tetapi lebih baik daripada kejatuhan 2.9% pada 10 bulan pertama.
Pegawai NBS memberitahu bahawa pengembangan itu sebahagian besarnya didorong oleh peningkatan dalam pengeluaran dan jualan yang lebih cepat, namun begitu pemulihan tersebut bukan petunjuk kepada pemulihan yang berterusan.
Ekonomi China dikatakan sedang berkembang pada kadar yang paling perlahan dalam hampir 30 tahun dan mungkin menghadapi tekanan yang lebih besar pada tahun depan. Susulan itu, China merancang untuk menetapkan sasaran pertumbuhan ekonomi yang lebih rendah sekitar 6% pada tahun 2020.
Dolar Aussie yang diniagakan tinggi berbanding USD terus memanjangkan pengukuhannya menghampiri paras tertinggi lima bulan dengan disokong oleh peningkatan dalam keuntungan industri China.


Analisis GOLD – Harapan Pelabur Makin Malap, Emas Sambung Menjunam Lagi

Harga emas menjunam lebih rendah bersambung pada hari ini (Selasa) selepas penurunan yang dipamerkan pada pembukaan pasaran awal minggu.
Apa yang sudah terjadi pada prestasi cemerlang emas pada dagangan beberapa minggu sebelum ini?
Pada carta harga XAU/USD yang mengukur nilai emas berbanding US dolar menyaksikan harga telah meneruskan penurunan lebih rendah minggu ini selepas mencapai paras ketinggian 2070.00 di awal minggu lalu.
Tarikan terhadap emas sebagai aset safe-haven mula suram walaupun krisis peperangan antara Rusia dan Ukraine masih berlarutan.
Rundingan antara kedua negara akan bersambung lagi pada hari ini.
Sementara US dolar kini sedang mendominasi menjelang mesyuarat FOMC yang bakal menjangkakan kenaikan kadar faedah oleh Federal Reserve (Fed) untuk mesyuarat kali ini.
Pengukuhan US dolar juga turut menambahkan tekanan terhadap emas yang dijangka untuk susut lebih rendah sehingga ke penghujung minggu ini.
Setelah penurunan harga pada sesi New York semalam berlegar di paras sekitar 1950.00, penurunan diteruskan lagi sejak sesi Asia pagi ini bermula sehingga bersambung ke sesi Eropah.
 Setakat jam 4.30 petang waktu tempatan, harga telah susut ke paras sekitar 1925.00 dengan jangkaan untuk penurunan diteruskan menuju ke paras tumpuan 1900.00.
Jika paras tersebut juga berjaya dilepasi, harga bakal menguji paras 1870.00 pula pada zon RBS (resistance become support).
Sekiranya harga emas membuat kenaikan pula, zon 1970.00 yang menjadi tumpuan harga sebelum ini akan kembali diuji semula.
Kenaikan yang diteruskan bakal mensasarkan semula ke paras ketinggian 2070.00 yang dicapai minggu lalu.
Dan sekiranya harga berjaya melonjak sedikit sahaja lagi melepasi paras 2074.00, paras tertinggi terbaru sepanjang masa buat emas bakal tercipta lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Terus Sambung Lagi Kenaikan Ke Paras Tertinggi Terbaru

Mata wang US dolar menyambung penyusutan yang dipamerkan penghujung minggu lalu pada dagangan pembukaan minggu ini berbanding mata wang utama yang lain.
Penganalisis pasaran masih melihat faktor kombinasi optimisme vaksin dan jangkaan untuk pelonggaran lebih lanjut polisi di Amerika Syarikat (AS) mendorong mata wang utama dunia itu terus susut nilai.
Nilai US dolar jatuh ke paras terendah 2 tahun, juga merekodkan kejatuhan terbesar sejak Julai lalu.
Berbanding mata wang Euro, harga telah mempamerkan kenaikan ke paras tertinggi terbaru 2 bulan pada carta pasangan EUR/USD.
Pada Jumaat lalu, harga telah berjaya menutup dagangan sesi terakhir pada ketinggian sekitar 1.19600 selepas harga melonjak dari zon RBS (resistance become support) 1.19000 pada hari sebelumnya.
 Kenaikan lebih tinggi dijangka akan ke paras ketinggian 1.20000 yang merupakan zon resistance yang diuji pada dagangan awal September lalu.
Namun pelabur perlu berwaspada sekiranya berlaku penurunan harga semula berkemungkinan dengan perubahan sentimen yang mengukuhkan US dolar.
Harga bakal turun semula ke zon RBS 1.19000 sebagai paras sokongan harga dan pelabur akan menilai sama ada harga mampu menembusinya atau menyambung semula kenaikan.
Jika harga terus turun lebih rendah, paras tumpuan pada penurunan seterusnya adalah pada zon RBS 1.18000.
Lihat gambar carta pasangan mata wang EUR/USD di bawah untuk rujukan analisis teknikal anda.


Pound Raih Penguasaan Namun GBP/USD Masih Gagal Tembus Tembok $1.36400

Pada carta harga pasangan matawang GBP/USD, matawang Pound dilihat sedikit mengukuh berbanding USD untuk menyokong pergerakan harga menguji semula paras rintangan paling utuh sekitar 1.36400.
Paras rintangan 1.36400 terus menyangkal pergerakan harga untuk melonjak lebih tinggi yang mana ia telah dipacu oleh hasil perbendaharan Amerika Syarikat (AS) 10 tahun yang kekal pamer aksi cemerlang.
Memasuki sesi Asia pada pembukaan pasaran minggu ini (Isnin), harga kembali menampilkan lonjakan untuk sekali lagi mencuba paras rintangan tersebut namun ia dilihat masih gagal untuk ditembusi.
Penguasaan matawang Pound nampaknya masih lagi terus dipandu oleh kenyataan Presiden Rusia iaitu Vladimir Putin yang ikut campur tangan untuk menyelesaikan isu harga gas di UK sebelum ini.
Namun begitu, laporan data pekerjaan UK yang akan diterbitkan pada Selasa bakal menjadi rujukan kepada pelabur terhadap jangkaan Bank of England (BOE) untuk melaksanakan pengetatan dasar polisi.
Jikalau data yang diterbitkan itu pamer bacaan yang memberangsangkan, besar kemungkinan ia akan kekal memacu matawang Pound untuk terus mengukuh di kala USD yang sedang tidak tentu arah.

 Dan kalau Pound terus mengukuh, tidak mustahil untuk pergerakan harga menceroboh benteng yang paling sukar ditembusi pada 1.36400 untuk menggapai zon SBR (support become resistance) 1.37000.
Kenaikan yang lebih tinggi mencapai zon SBR 1.37000 akan lebih meyakinkan para pelabur untuk harga GBP/USD mengekalkan trend bullish dan zon SBR 1.38000 akan menjadi tumpuan untuk dituju pula.
Walau bagaimanapun, sekiranya tiba-tiba USD kembali memberi kejutan untuk mengukuh berbanding Pound, pergerakan harga dijangka akan menyusut semula dan menembusi paras 1.36000.
Penyusutan lebih rendah melepasi paras 1.36000 akan menyaksikan harga kembali menuju ke zon RBS (resistance become support) 1.35000 dan bakal mencatas jangkaan untuk lonjakan harga yang lebih tinggi.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah GBP/USD Melonjak Selepas Rundingan Brexit Dilanjutkan?

Dagangan Pound Sterling pada minggu lalu agak bercelaru dengan tercari-cari arah pergerakan yang lebih jelas sehingga penghujung minggu.
Hal ini adalah disebabkan reaksi pelabur berdasarkan perkembangan rundingan Brexit antara Kesatuan Eropah (EU) dan UK di mana masih terdapat jurang untuk mencapai kesepakatan rundingan.
Pada Jumaat, Pound kembali melonjak ketara selepas perkembangan terbaru memberikan bayangan optimis untuk keputusan rundingan tersebut.
Pada hujung minggu, Perdana Menteri UK Boris Johnson dan Presiden Suruhanjaya Eropah, Ursula von der Leyen telah bersetuju untuk melanjutkan perbincangan untuk hubungan masa depan kedua-dua pihak.
Pound didagangkan meningkat, namun masih dibantutkan keyakinan untuk rundingan tersebut mencapai kesepakatan sepenuhnya.
Pada carta pasangan matawang GBP/USD, harga menutup dagangan minggu lalu sekitar 1.29300 selepas melonjak 120 pips di sesi Eropah pada Jumaat.
 Menyambung dagangan pada permulaan minggu ini di sesi Asia, harga sedikit menunjukkan kenaikan. Pergerakan harga di atas paras sokongan Moving Average 50 (MA50) pada rangka masa 1 jam harga memberi petunjuk trend masih bullish.
Dengan jangkaan untuk US dolar kekal lemah susulan laporan data pekerjaan NFP yang bercampur serta isu kesihatan Presiden Donald Trump, harga boleh membuat kenaikan menuju ke paras resistance 1.3000.
Namun sebaliknya jika Pound kembali didagangkan menyusut semula, harga akan menjunam semula di bawah paras 1.29000.
Penurunan lebih rendah sehingga melepasi paras support minggu lalu bakal didorong harga menuju zon RBS (resistance become support) pada 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perdagangan New Zealand Semakin Baik Pada Jun

Lebihan dagangan (trade surplus) New Zealand meningkat lebih daripada yang di jangka berdasarkan laporan Imbangan Dagangan jam 6.45 pagi tadi.
Penganalisa pasaran meramalkan kenaikan imbangan dagangan kepada NZ$147 juta, namun Statistik New Zeland melaporkan kenaikan NZ$242 juta pada bulan Jun daripada NZ$74 juta bulan lepas.
Berdasarkan laporan di atas, Wellington telah berjaya mengekalkan lebihan dagangan empat kali sejak lima bulan lepas.
Dari segi suku tahunan, perdagangan New Zeland berkurang kepada $479 juta pada bulan Jun dan 3.5% adalah daripada eksport. Barangan eksport meningkat 9.9% kepada $13.5 billion jika di bandingkan dengan suku tahun pertama. Manakala barangan import pula meningkat 2.9% kepada $14 billion.
 Menteri Perdagangan, Todd McClay mengumumkan perjanjian kerjasama dengan Thailand dalam bidang pertanian untuk membantu dalam meningkatkan jumlah kemasukan produk tenusu ke dalam negara. Program ini turut menjadi pembantu kepada Thailand untuk meningkatkan pengeluaran produk tenusu mereka.
Menerusi lawatan Setiausaha Antarabangsa UK, Boris Johnson ke New Zeland minggu ini, beliau menjelaskan New Zeland adalah antara senarai utama yang menjadi tumpuan kepada perjanjian perdangangan mereka selepas Brexit.
Dalam Agenda Dagangan Wellington 2030 menyatakan, barangan Eksport New Zeland telah meningkat dua kali ganda di antara tahun 1995 hingga 2016 dan di jangka akan meningkatkan lagi banyak dalam tempoh sepuluh tahun akan datang.


Sentimen Pasaran Kembali Berisiko Bakal Tekan Semula GBP/USD

Sesi Eropah pada Rabu semalam memberi tumpuan terhadap terbitan data inflasi UK di mana bacaan tahunan untuk Januari sekali lagi merekodkan kadar tertinggi dalam tempoh 30 tahun mengatasi bacaan bulan sebelumnya.
Justeru, Pound telah berjaya meneruskan pengukuhan nilainya dan berjaya menyerap tekanan oleh pengukuhan US dolar sebelum ini.
Sementara US dolar pula gagal memberi reaksi positif untuk mengukuh pada sesi New York semalam walaupun beberapa faktor yang dilihat menyokong pengukuhan US dolar dalam pasaran.
Data jualan runcit Amerika Syarikat (AS) diterbitkan meningkat pada sesi New York dan minit mesyuarat FOMC juga menunjukkan penggubal polisi Federal Reserve (Fed) bersedia untuk meningkatkan kadar faedah.
Perkembangan Rusia-Ukraine yang dinilai akan kembali tegang apabila terdapat laporan bahawa Ukraine telah lancarkan serangan mortar dan bom di sempadan telah memberi sokongan terhadap US dolar pada sesi Asia pagi ini sebagai mata wang safe-haven.

Pada carta harga pasangan mata wang GBP/USD, harga telah paparkan corak kenaikan semalam selepas menguji paras sokongan 1.35000 pada Selasa lalu.
Kenaikan harga telah melepasi rintangan pada 1.35700 dengan paras ketinggian tercapai pada penghujung sesi New York adalah sekitar 1.36000.
 Pergerakan harga di atas paras sokongan Moving Average 50 (MA50) pada rangka masa 1 jam di carta GBP/USD sejak semalam juga turut memberi isyarat untuk perubahan trend bullish semula.
Kenaikan lebih tinggi bakal dijangkakan untuk harga menuju ke zon rintangan pada 1.36500 yang masih lagi menjadi penghalang harga untuk dagangan beberapa minggu ini.
Namun, pelabur bakal menjangkakan pengukuhan semula US dolar dalam sentimen pasaran yang berisiko akan mendorong harga untuk susut semula.
Penurunan awal harga kembali menguji paras sokongan MA50 yang akan memberi isyarat untuk pergerakan selanjutnya harga.
Untuk penurunan yang diteruskan, paras sokongan 1.35000 yang berada pada zon RBS (resistance become support) sekali lagi akan diuji untuk memberi isyarat lebih jelas bagi perubahan trend bearish.
Penurunan selanjutnya harga dilihat akan menuju ke paras tumpuan pada 1.34000 dan juga zon support 1.33600.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Trade Forex Ibarat Seorang Sniper Handal!

Artikel ini merupakan artikel yang menekankan ketepatan kita dalam setiap entry kita. Bukan sekadar buat keputusan sell atau buy secara membabi buta. Artikel ini juga akan membuatkan anda terfikir selama ini anda adalah gambler atau trader sejati.
Sniper dalam ketenteraan memainkan peranan yang sangat penting dalam peperangan terutama ketika berhadapan dengan musuh. Sniper, mereka mempunyai kesabaran yang sangat tinggi, mahir menggunakan senjata yang dimiliki, dan mempunyai tahap kawalan yang sangat tinggi ke atas mental dan fizikal mereka walaupun dalam situasi yang mendebarkan. Seperti seorang Sniper, kita wajib mengambil konsep yang sama daripada mereka dalam Forex trading…
Forex trading dan medan peperangan sama. Kita perlukan senjata yang betul, cara guna yang sesuai. Selain itu, kita juga kena seimbangkan disiplin diri dan kawalan diri dan yang terakhir adalah entry dengan tenang, yakin dan berhemah.
Trader yang memilih trade mereka dengan bijak, ibarat seorang Forex “sniper” dan biasanya mereka inilah yang kekal lama dalam industry ini. Manakala trader yang sekadar menembak tanpa target, iaitu yang hanya mahukan keuntungan yang tidak masuk akal dalam 1 trade adalah mereka yang akan kehabisan peluru terlebih dahulu, dan akan mudah penat dan gagal mencapai matlamat dalam market ini.
Jadi, artikel ini ditulis untuk mengambil cara Sniper dan aplikasi cara tersebut dalam tiap trading plan kita.

Gunakan maklumat yang betul-betul meyakinkan

Salah satu perkara yang kita boleh belajar daripada seorang Sniper adalah mereka bertindak apabila apa yang mereka lihat adalah disahkan oleh beberapa perkara seperti laporan daripada pasukan Scout. Dan mereka tidak akan bertindak selagi mereka tidak nampak target dengan tepat.
Sama dalam Forex trading, setelah kita membuat mapping pada graf, kita akan tengok dari segi Teknikal, Fundamental, sama ada adakah semua memberi informasi yang berkaitan atau dipanggil confluence  dalam Bahasa Inggeris.
Jika tidak confluence, maka kita akan cuba elakkan trade tersebut, dan kita akan menjadi lebih memilih dalam melaksanakan trading plan kita.

Timeframe yang lebih tinggi

Sebagai seorang tentera terutama Sniper, mereka akan kaji dan kaji dahulu battleground mereka. Mereka akan memberi tumpuan lebih kepada lokasi berlindung, lokasi musuh, lokasi bersembunyi dan apakah yang boleh membantu mereka semasa peperangan.
Manakala sebagi seorang trader, Timeframe merupakan battleground kita. Kita akan mula merancang trade kita dengan mengenalpasti Support & Resistance, Trend, Chart Pattern dan sebagainya. Cuma daripada mana kita bermula, menentukan ketepatan dalam mengenalpasti elemen-elemen penting ini.
Jadi daripada mana kita bermula? Semestinya daripada Timeframe yang besar terlebih dahulu seperti Weekly dan Daily Timeframe kerana di situ letaknya elemen-elemen major, dan kita tahu SnR di Weekly Timeframe lebih kuat daripada di H4 Timeframe. Kemudian baru beralih ke Timeframe yang lebih kecil untuk melihat minor SnR dan sebagainya.

Sabar, sabar dan sabar

Apabila musuh berjaya dikesan, seorang Sniper tidak akan gopoh untuk menembak. Mereka akan sabar mencari peluang terbaik bagi memastikan tiap peluru mereka tidak dibazirkan.
Apabila kita nampak setup, pastikan setup itu betul-betul dalam SOP trading kita. Apabila mahu laksanakan trading plan, guna Pending/Limit Order. Elakkan daripada menggunakan Instant Order kerana itu hanya akan membuatkan anda kurang sabar untuk masuk dalam trade.
 Sabar dan tengan sangat-sangat memainkan peranan penting dalam Forex trading. Tanyalah mereka yang berjaya, pasti jawapan mereka adalah sabar itu salah satu kunci dalam bidang yang mencabar ini.

Menguasai teknik dengan baik

Untuk menjadi seorang Sniper memerlukan latihan bertahun-tahun untuk mendapatkan skil menembak yang terbaik. Bukannya mereka hanya berlatih satu hari satu malam dan boleh memenangi peperangan dengan latihan yang tidak mencukupi itu.
Begitulah juga sebagai seorang Forex trader, pastikan Analisa Teknikal, Analisa Fundamental, dan Money Management dikuasai telebih dahulu menggunakan akaun Demo sehingga keuntungan yang dihasilkan menguntungkan. Kemudian barulah beralih ke akaun Real.
Gilap skil trading anda, pastikan teknik yang digunakan itu betul-betul boleh menjana wang barulah masuk ke medan trading dengan betul.

Mindset kena betul

Menjadi seorang Sniper, mindset mereka adalah mereka kena berdisiplin, yakin dan sabar. Mindset inilah yang menentukan sama ada mereka mampu atau tidak memastikan peluru mereka tepat ke arah musuh.
Mindset seorang trader juga sangat penting. Mindset trader yang berjaya adalah mereka yang yakin bahawa Forex trading adalah satu perjalanan, bukan satu destinasi.
Keuntungan yang dimahukan adalah konsisten bukan sekadar keuntungan jackpot! Baca pos ini untuk membetulkan mindset anda sebagai seorang trader sejati.
Jadi, tanya diri anda, apakah mindset yang anda ada sekarang, adakah anda mahu jadi gambler atau trader?

Kesimpulan
Secara keseluruhan, menjadi Sniper adalah idaman semua trader. Mahukan sharp entry, kalau boleh mahu membidik seperti menggunakan Sniper Rifle yang sangat hebat.
Asah mindset, skil trading seperti anda sangat-sangat desperate. Buktikan pada diri sendiri dan keluarga bahawa anda mampu dan akan berusaha bersungguh-sungguh untuk mencapai apa yang anda mahu.
Belajar Analisa Teknikal, belajar Analisa Fundamental. Tidak lupa juga Money Management untuk berjaya dalam industri ini.


Pelabur Gelisah Menanti NFP, USD Makin Hilang Arah!

Raja matawang terus didagangkan di bawah tekanan menjelang pengeluaran data pekerjaan NFP Amerika Syarikat yang dijangka akan menunjukkan penurunan, menggoyahkan harapan untuk pengurangan rangsangan lebih cepat dari Federal Reserve (Fed).
Pada sesi Asia, indeks dolar yang mengukur kekuatan dolar greenback berbanding sekumpulan utama diniagakan hampir di paras terendah satu bulan pada 92.18.
Jumlah tuntutan pengangguran AS terus menunjukkan penurunan pada minggu lalu, dan pemberhentian pekerja dilaporkan menurun ke tahap terendah dalam tempoh lebih 24 tahun.
Bagaimanapun, dolar greenback gagal memberi reaksi terhadap data ini, dan terus didagangkan lebih rendah ketika pasaran mengambil langkah berwaspada untuk meletakkan posisi menjelang NFP.
 Ekonomi AS dijangka akan mencatatkan penambahan sebanyak 750,000 pekerjaan pada bulan Ogos, sementara kadar pengangguran pula turun kepada 5.2% daripada bacaan sebelumnya 5.4%.
Matawang komoditi terus memanfaatkan kelemahan US dolar untuk menokok lebih tinggi, di mana dolar Aussie didagangkan sekitar 0.7400 dan kiwi pula menguat pada harga 0.7110 pada sesi Asia.
Sementara dolar Kanada diniagakan juga meningkat dengan sokongan tambahan daripada kenaikan harga minyak mentah dunia yang lebih kuat menjelang penghujung minggu.
Euro pula menguat di sekitar paras ketinggian satu bulan, sementara matawang pound menokok ke tahap tertinggi dua minggu berbanding USD dengan diperdagangkan kukuh pada 1.38400.


Amerika Syarikat Tarik Semula Gelaran ‘Pemanipulasi Matawang’ Dari China!

Dagangan US dolar mengukuh ke paras tertinggi lapan bulan berbanding yen, selepas Jabatan Perbendaharaan Amerika Syarikat hari ini mengumumkan untuk mengeluarkan China daripada senarai pemanipulasi matawang.
Pengumuman tersebut dilakukan ketika delegasi daripada China tiba di Washington untuk menandatangani perjanjian perdagangan fasa 1 pada hari esok.
Matawang yuan China juga didagangkan menguat menghampiri paras ketinggian sejak Julai sebaik sahaja perkara tersebut diumumkan.
Setiausaha Perbendaharaan A.S Steven Mnuchin dalam satu kenyataanya berkata China telah membuat perjanjian yang boleh dikuatkuasakan untuk mengelakkan daripada penurunan nilai kompetitif, di samping turut mempromosikan ketelusan dan akauntabiliti.
 Bagaimanapun, China masih perlu mengambil tindakan tegas untuk mengelakkan matawang yang lemah dan membolehkan pasaran lebih terbuka untuk mengukuhkan prospek pertumbuhan jangka panjangnya, menurut laporan tersebut.
Terdahulu, Perbendaharaan A.S telah melabel China sebagai pemanipulasi matawang selepas yuan China melemah melebihi 7 yuan berbanding dolar buat kali pertama sejak 2008, sekali gus meningkatkan ketegangan antara dua negara itu.
Wakil perdagangan A.S Robert Lighthizer pula memberitahu bahawa terjemahan perjanjian perdagangan fasa 1 hampir selesai dan teks perjanjian itu akan diumumkan pada hari Rabu sebelum upacara menandatangani dimulakan.
Di sisi lain, matawang pound sterling menerima tekanan baru daripada data pertumbuhan ekonomi Britain yang berkembang pada kadar tahunan paling lemah dalam tempoh lebih tujuh tahun pada bulan November, seterusnya meningkatkan kemungkinan untuk pengurangan kadar faedah oleh Bank of England (BoE).


Analisis Teknikal AUD/USD – Timeframe H1 – 27/11/2018

Isu perang dagang antara Amerika Syarikat dan China kembali menjadi tumpuan dalam pasaran semasa. Australia yang merupakan rakan dagang terbesar China bakal terkesan daripada faktor global ini. Pergerakan harga chart pasangan matawang AUD/USD pada dagangan semalam menunjukkan harga pada mulanya membuat kenaikan pada sesi pasaran Asia sebelum pengukuhan USD kemudiannya kembali menekan harga ke paras rendah semula sehingga dagangan pasaran New York menutup tirainya. Kenaikan harga dari paras Magic Pivot semalam dilihat melepasi paras resistance MagicR1 dan kemudiannya menguji paras resistance MagicR2 pada indicator Moshed Magic Line sebelum penurunan harga yang berlaku telah turun lebih rendah semula dari paras Magic Pivot dan menutup dagangan sekitar paras support MagicS1. Sentimen pasaran yang berisiko bakal melemahkan nilai matawang komoditi Aussie sebaliknya menyokong kepada pengukuhan matawang dollar USD berikutan peningkatan terhadap matawang safe-haven.
Pada sesi pasaran Asia pagi ini, harga bergerak perlahan pada permulaan sesi dan kemudiannya membuat kenaikan menuju ke paras Magic Pivot 0.7236. Jika pergerakan harga kembali menunjukkan penurunan, harga dijangka akan turun menuju ke paras support 0.7196 (MagicS1) untuk mengatasi paras terendah harga pada dagangan minggu lalu. Penurunan seterusnya dilihat akan menguji pula paras support semasa pada chart AUD/USD sebelum ini sekitar 0.7172 (MagicS2). Sekiranya momentum penurunan harga masih dikekalkan, penurunan harga boleh mencecah sehingga ke paras sekitar 0.7132 (MagicS3).
Namun, jika harga berjaya bergerak lebih tinggi dari paras Magic Pivot hari ini, harga dijangka akan menuju ke paras resistance 0.7260 (MagicR1). Harga yang mampu membuat lonjakan ke paras lebih tinggi berkemungkinan akan mencapai paras ketinggian harga di paras 0.7300 (MagicR2) mengatasi paras ketinggian harga semalam. Kenaikan harga yang diteruskan akan menyaksikan harga menguji semula paras ketinggian semasa pada chart AUD/USD yang dicapai pada bulan ini di sekitar paras resistance 0.7324 (MagicR3).
 Terus ikuti perkembangan perang dagang AS-China yang kembali hangat dalam pasaran dan berkemungkinan memberi kesan terhadap nilai matawang Aussie. Terus menggunakan indicator Moshed Magic Line untuk anda menguji keberkesanan paras-paras harga yang disediakan dan bandingkan pada paras tumpuan harga pada chart AUD/USD.

Paras support: 0.7196, 0.7172, 0.7132.
Paras resistance: 0.7260, 0.7300, 0.7324.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inflasi Malaysia Turun Ke 2.8%, Rakyat Kurang Belanja?

Kadar inflasi tahunan Malaysia terus menunjukkan penurunan pada bulan Mei 2023 dengan catatan 2.8% daripada 3.2% yang direkodkan pada April.
Ia merupakan bacaan terendah yang sejak Mei 2022, dan turun lebih jauh daripada puncak 4.7% yang dicatatkan pada bulan Ogos.
Sementara itu, inflasi teras (tidak termasuk harga makanan segar dan barangan yang dikawal oleh kerajaan) mencatatkan peningkatan 3.5%, turun daripada 3.6% pada bulan sebelumnya.
 Berikut merupakan perincian lanjut mengenai inflasi pada bulan Mei:

Makanan dan minuman bukan beralkohol turun ke 5.9% daripada 6.3%
Sektor pengangkutan susut ke 1.0% daripada 2.3%
Sektor restoran dan hotel naik ke 6.7% daripada 6.6%
Sektor penjagaan perumahan, perabot dan perkakasan perumahan kurang ke 2.7% daripada 3.0%
Sektor barangan dan perkhidmatan lain meningkat ke 2.9% daripada 2.5%
Sektor rekreasi dan budaya kekal pada 1.8%
Sektor perumahan, air, elektrik, gas dan bahan bakar naik ke 1.8% daripada 1.6%
Sektor pendidikan menokok ke 1.9% berbanding 1.6%
Sektor kesihatan kurang ke 1.9% daripada 2.1%
Sektor komunikasi turun ke -3.7% daripada -1.4%
Pakaian dan kasut susut ke 0.4% daripada 0.5%
Minuman alkohol dan tembakau naik ke 0.7% daripada 0.6%

Selain itu, inflasi di kawasan bandar jatuh kepada 2.9% berbanding 3.3% sebelumnya dan kawasan luar bandar turut susut pada 2.4% daripada 2.6% sebelumnya.
Malaysia kekal mencatat bacaan inflasi terendah berbanding beberapa negara lain, Eropah (6.1%), Amerika Syarikat (4.0%), Filipina (6.1%), Indonesia (4.0%) dan Korea Selatan (3.3%).


3 Situasi ‘Epic’ Yang Telah Hancurkan Ribuan Akaun Trader Forex

Artikel ini akan memetik beberapa situasi yang sering terjadi dan ramai trader forex yang kecundang apabila berdepan cabaran ini. Jika diperhalusi, situasi-situasi yang hadir sebenarnya menguji ketahanan daya psikologi dan disiplin seseorang trader itu sendiri.
Jom kita teliti apa situasi yang telah menewaskan ramai trader dalam bidang forex trading ini.
#1 Profit berturutan akan sebabkan trader kehilangan modal
Bunyinya agak pelik kerana sebagai trader sememangnya kita inginkan hasil profit yang berterusan, betul?
Namun cabaran muncul apabila trader mula berfikir untuk mengaut lebih keuntungan kerana dah ‘overconfidence’ selepas profit yang berturutan sebelumnya (winning streak).
Pada waktu ini, trader mula berani meningkatkan risiko ke atas akaun trading dan melanggar trading plan pada awalnya. Hakikatnya memang situasi ini sering terjadi dalam kalangan trader.
#2 Trader bosan dengan posisi trade yang sedikit
Jika diikutkan kepada langkah dalam menyediakan trading plan, trader perlu mempunyai setup yang kukuh untuk masuk dalam pasaran.
 Apabila tiada setup yang sesuai dan tidak mendorong untuk trader membuka posisi dagangan, mereka akan mula berasa bosan untuk menunggu.
Pelik tapi benar, trader akan berasa gelisah apabila tiada posisi dagangan dalam pasaran sedangkan waktu terus berjalan. Ini akan mendorong trader memilih dagangan yang berisiko dan tidak menepati trading plan mereka.
Adalah lebih baik untuk terlepas peluang trade berbanding memilih trade yang berisiko!
#3 Masuk pasaran kerana terpengaruh pendapat luar
Situasi ni paling ramai trader lakukan. Disebabkan terlalu banyak terdedah oleh profit yang ditayangkan di media sosial dan sebagainya, trader akan mula meragui analisis yang disediakannya sendiri.
Lebih-lebih lagi apabila analisisnya tidak sepadan dengan pendapat majoriti di luar sana.
Trader lebih cederung untuk mengikuti pendapat dari orang luar yang mengaku keberkesanan hasil trading mereka walaupun kesahihannya tidak dapat dibuktikan dengan jelas.
Tidak semestinya jika ramai yang melakukan sesuatu tindakan tersebut dan anda harus mengikutinya tanpa usul periksa. Anda juga perlu lebih tegas dengan pendirian anda sendiri.
Jika dapat disimpulkan, situasi-situasi yang disebutkan di atas lebih cenderung ke arah kawalan psikologi dan disiplin seseorang trader itu sendiri. Semoga anda sebagai trader akan lebih bersedia berdepan situasi sebegini di masa hadapan.


Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menarik hari ini ialah:

Jumlah penduduk Amerika yang membuat tuntutan faedah/insurans pengangguran naik lebih dari jangkaan. Jumlah itu meningkat sebanyak 6,000 orang kepada 244,000 pada minggu berakhir 17 Februari berbanding minggu sebelum itu yang mencatatkan jumlah 238,000 tuntutan.

Bekas Presiden IMF, Rodrigo Rato dikenakan hukuman penjara 4 setengah tahun kerana menyalahgunakan kad kredit syarikat untuk kepentingan peribadi semasa beliau bekerja di Bank Bankia. Rato dan 64 orang lagi eksekutif dan bekas ahli lembaga pengarah Bankia terbabit dalam kes penyalahgunaan tersebut.

Morgan Stanley mungkin akan memindahkan 300 stafnya dari Britain disebabkan Brexit. Syarikat yang berpangkalan di Wallstreet ini akan memilih antara Frankfurt dan Dublin bagi menempatkan ibu pejabatnya bagi wilayah Zon Eropah.

Kemasukan imigran ke UK semakin berkurangan dan jatuh ke paras terendah dalam masa dua tahun yang berakhir pada September 2016. Jumlah kemasukan bersih ke UK berjumlah 273,000 dengan kemasukan ke negara ini berjumlah 586,000 dan sebaliknya keluar dari UK berjumlah 323,000.

US dolar sedikit berubah berbanding matawang utama dunia yang lain pada Jumaat. Sesi Khamis, kelemahan US dolar banyak disumbangkan oleh minit mesyuarat FOMC yang dikeluarkan pada lewat Rabu, di mana kurangnya komitmen untuk menaikkan kadar pada mesyuarat Mac.


Pertemuan Abe dan Kuroda Ini Penting Demi Masa Depan Yen!

Laporan terbaru dari Reuters melaporkan Gabenor Bank of Japan dan Perdana Menteri Jepun mula bermesyuarat bagi membincangkan masalah ekonomi yang sedang dihadapi oleh Jepun di pejabat perdana menteri itu.
Menurut spekulasi pasaran, dasar monetari Jepun merupakan antara isu hangat yang bakal dibincangkan oleh Kuroda dan Abe. Perbincangan itu penting sebelum dibentangkan dalam mesyuarat dasar BoJ yang dijadual pada penghujung bulan ini.
 Sementara itu, USD/JPY meneruskan pergerakan sederhana di atas nilai 102.
USD/JPY, 09.09

Jika Ini Berlaku Pada Russia, Bagaimana Dengan Nasib Malaysia?


GBP/USD Junam Lepas Data CPI UK Keluar, Keputusan Kadar Faedah BOE Dinanti!

Gelora pergerakan mata wang Pound semakin terasa pada hari ini (Khamis) susulan debaran menanti keputusan mesyuarat bank pusat England (BOE) pada jam 7 petang nanti.
Rabu semalam telah menyaksikan terbitan data inflasi UK pada sesi Eropah dengan bacaan indeks harga pengguna (CPI) tahunan tidak berganjak di paras 8.7%, meleset berbanding ramalan untuk sedikit merendah ke paras 8.4%.
Ini akan menguatkan lagi jangkaan bagi Bank of England (BOE) untuk meneruskan pengetatan dasar monetari, dengan jangkaan kenaikan kadar faedah sebanyak 25 mata asas bakal dilaksanakan.

Pada carta pasangan mata wang GBP/USD, harga dilihat sedikit melantun naik ketika reaksi awal data CPI diterbitkan di sesi Eropah semalam.
Namun, setelah menguji paras halangan Moving Average 50 (MA50) pada rangka masa 1 jam di carta tersebut, harga mula berpatah arah membuat terjunan hingga ke 1.27000.
Seperti dijangka, zon RBS (resistance become support) 1.27000 itu mengundang reaksi menarik harga di mana berlaku lantunan semula harga di sesi New York selain didorong oleh situasi penyusutan semula US dolar.
 Setelah naik melepasi semula MA50, harga mendatar perlahan di awal sesi Asia pagi ini di paras 1.27700 menanti keputusan mesyuarat BOE sebentar lagi.
Sekiranya berlaku lonjakan lagi, harga dilihat bakal mengatasi ketinggian dicapai minggu lalu sekitar 1.24850 sebelum menuju sasaran ketinggian terbaru pada 1.29000.
Menyentuh ketinggian itu akan mencatatkan rekod tertinggi terbaru harga sejak April 2022.
Namun jika harga kembali menjunam, zon RBS 1.27000 sekali lagi akan diuji dan reaksi harga akan diperhatikan bagi menilai petunjuk pergerakan selanjutnya harga.
Jika harga tembus ke bawah lebih rendah, paras-paras tumpuan terdahulu akan kembali menjadi sasaran tumpuan seperti pada 1.26000 dan juga 1.25000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perkembangan Positif Buat Matawang Aussie dan Kiwi

Dollar New Zealand dan Australia direkod lebih tinggi hari ini berbanding US Dollar selepas pengumuman data dagangan positif daripada New Zealand. Kenaikan ini juga disebabkan US Dollar melemah menjelang kenyataan dasar oleh Fed pada hari Rabu.
NZD/USD meningkat 0.86%, yang tertinggi sejak 20 Julai.
NZD/USD, 1 hari

Statistik New Zealand melaporkan lebihan dagangan mengecil kepada NZ$ 127 juta pada bulan Jun berbanding bulan sebelumnya.
 AUD/USD juga mencanak naik sebanyak 0.79%, rekod tertinggi sejak 19 Julai.
AUD/USD, 1 hari

Sementara itu, sentimen US Dollar melemah menjelang mesyuarat Julai Fed Rabu ini.
Disamping itu, data US yang meyakinkan pada minggu lepas disokong jangkaan kenaikan kadar oleh Bank Pusat Amerika Syarikat dalam masa terdekat.
US Dollar Index pula merosot 0.26% kepada 97.03.